Ekskluzivno: Nebojša Medojević, jedan od vođa crnogorske političke opozicije, o projektu „Beograd na Vodi“\nArapi služe samo za pokrivanje akcije\nSrbijom i Crnom Gorom vlada balkanska konfederacija organizovanog kriminala, koju je napravio Jovica Stanišić, a na čijem čelu se nalaze Milo Đukanović i Aleksandar Vučić – tvrdi Nebojša Medojević, predsednik Pokreta za promene i jedan od lidera Demokratskog fronta, najjačeg crnogorskog opozicionog saveza u intervjuu za internet portal „Balkan info“ u razgovoru sa voditeljom Tešom Tešanovićem. Medojević je detaljno objasnio način na koji je grupa političara, tajkuna i pripadnika bezbednosnih službi preuzela kontrolu nad institucijama država u regionu, organizovala mrežu kriminala i nezakonitim akcijama stekla više milijardi evra. Milo Đukanović je, prema Medojevićevim saznanjima, nezvanični premijer balkanske konfederacije organizovanog kriminala, ministar finansija je Stanko Subotić, šef bezbednosti Jovica Stanišić, a sve značajniju ulogu ima Aleksandar Vučić.\n- Ta ogromna mafijaška struktura temelji se na Đukanoviću, koji je prvi s ovih prostora uspeo da uspostavi političke relacije sa centrima moći iz Amerike i Evrope. Zapadne službe bezbednosti su znale da je on organizator šverca duvana i droge i da je, tako kompromitovan, podoban za političku upotrebu. Pre desetak godina, kad je Đukanović uspostavio bliske odnose s političkim i ekonomskim vrhom Rusije, Amerikanci su raskrinkali njegovu ulogu u korpcionaškoj privatizaciji crnogorskog „Telekoma“. Prikupljeni su dokazi da je lično uzeo 7,3 miliona evra od mađarske telekomunikacijske kompanije, čiji menadžeri su potpisali priznanje da su mu dali mito. Tada su Boris Tadić i Miki Rakić, po nalogu Amerikanaca, krenuli u obračun sa Đukanovićem i Subotićem. Da bi se odbranili, oni su napravili Srpsku naprednu stranku i Vučića. U početku, Đukanović je bio neprikosnoveni vođa, preko svojih lobista na Zapadu otvarao je Vučiću vrata, savetovao ga je, uvodio u posao i naučio kako se kradu izbori i kontrolišu bezbednosne službe i mediji. Đukanović i Subotić se više ne bave švercom duvana, u Crnoj Gori to rade dva klana, onaj iz „Granda“, koji je pod kontrolom Milana Roćena, i mojkovački klan, bizak Dušku Markoviću, bivšem šefu Državne bezbednosti i aktuelnom premijeru. Čujem da u Srbiji te tokove kontroliše Andrej, brat Aleksandra Vučića. On radi u Narodnoj banci, gde se štampaju akcizne markice, a ko može da utiče na taj posao, taj je zlatna tačka šverca u regionu.\nDakle, Đukanović i Subotić više nisu direktno uključeni u šverc duvana, sad se bave pranjem novca, koji plasiraju u razne projekte u Crnoj Gori i Srbiji. Đukanović i Subotić su najveći investitori „Beograda na vodi“. U tom poslu nema nijednog Arapina, sva prezimena se završavaju sa IĆ. Nema arapskog kapitala, Arapi služe samo za pokrivanje te akcije. Njih je u posao uveo Đukanović, koji je odavno uspostavio saradnju sa Muhamedom Dahlanom, koji je operativac CIA za „crne akcije“ na Bliskom istoku. Dubai je postao globalni centar šverca i pranja novca, u kome Arapi daju imena firmi i uzimaju procenat iz svakog biznisa. U Crnoj Gori je jedan Arapin kupio hotel „Montenegro“, ali mi znamo da je pravi vlasnik postao Milo Đukanović. Značajne usluge pruža i Mlađan Dinkić, koji je zadužen za „arapski program“. Dinkić je dobar stručnjak, zna kako se upravlja pravno-finansijskim inženjeringom sa stranim kompanijama. Takođe, Dinkić je ucenjen zbog afera s kiparskim novcem i privatizacijom fabrike duvana u Senti, koju je lično on prodao „Japan Imperijal Tobaku“. Milijarde koje su stekli švercom duvana i droge vođe balkanske konfederacije organizovanog kriminala sada peru u „Beogradu na vodi“ i sličnim projektima – tvrdi Medojević.\nZnačajnu ulogu u tom političko-poslovnom kartelu, prema saznanjima predsednika crnogorskog Pokreta za promene, ima i Vladimir Popović Beba. Medojević tvrdi da je Popović pripremio plan za likvidaciju predvodnika crnogorske opozicije i iscenirao lažni državni udar.\n- Pred izbore 16. oktobra prošle godine, nakon delirijuma izazvanog prekomernom upotrebom kokaina, zajedno s Milom Đukanovićem, Beba Popović je došao na ideju da likvidira lidere Demokratskog fronta. Čak se čula i rečenica: „Ako može Erdogan da to uradi u Turskoj, koji je manje činio Americi nego ti, što to ti ne bi mogao da učiniš u Crnoj Gori, a onda si rešio problem, onda ti odlučuješ kad ćeš da se povučeš i pod kojim uslovima“. Beba Popović je predložio da vlast među opozicione simpatizere ubaci svoje agente da isprovociraju sukobe s policijom, onda bi bilo uvedeno vanredno stanje i pobijeni lideri Demogratskog fronta. Informacije o tome šta se sprema dobili smo od ljudi iz Nacionalne službe bezbednosti, od patriota koji nisu hteli da učestvuju u likvidaciji lidera DF. Desetak dana pre izbora, kad smo to saznali, pozvali smo ljude da se ne okupaljaju. Tako smo izbegli provokacije i, praktično, spasli sebi živote. Popović je želeo da se uvede vanredno stanje, to bi mu omogućilo da on odlučuje o hapšenju i zlostavljanju ljudi i da preko obaveštajnih službi upravlja državom. U tom trenutku se ta ideja nije dopala zapadnim strukturama i one su prestale da podržavaju Bebu Popovića. Crnu Goru je napustio po nalogu svojih šefova, najverovatnije iz Londona, jer je prešao granice dopuštenih crnih operacija i zloupotreba. Zbog tog plana Đukanović nije premijer. Još nisu bili proglašeni rezultati izbora u Crnoj Gori a Đukanović je rekao da neće biti premijer, što je, očigledno, posledica neke međunarodne intervencije. Model erdoganizacije dopao bi se mnogima na Balkanu, Vučiću prvom. Model demokratije bez opozicije prihvatile bi mnoge balkanske autokrate, ali to nije koncept iza koga stoje Evropska unija, Velika Britanija i SAD.\nĐukanović i Popović su se upustili u konačni obračun s Demokratskim frontom, jedinom političkom opcijom koja ne pristaje na saradnju s režimom.\n- Kad bi mogao da napravi dil sa Demokratskim frontom, da mu damo imunitet od krivičnog gonjenja i da ne diramo njegove milijarde, on bi sutra napustio politiku. Neke druge opozicione partije to bi prihvatile, ali ne i mi, zato nas ovako napada. Ogromna balkanska konfederacija organizovanog kriminala počiva na tome da Đukanović ostane na vlasti, on je njen oslonac. Vučić ne može da preuzme tu ulogu, iako brzo uči i povećava ambicije on to ne ume i nema hrabrosti. Beba Popović priznaje da je i Đukanovićev i Vučićev savetnik.\nOn je konsiljere kriminalne konfederacije koja upravlja Balkanom, kontroliše medije, uspostavlja direktnu komunikaciju među obaveštajnim službama i vodi „crne operacije“, likvidacije neistomišljenika i opasnih svedoka. Beba Popović nije opasan sam po sebi, nego zbog pozicije koju ima i zbog zaštite koju mu godinama pružaju britanske obaveštajne strukture. On predstavlja zaista ozbiljnu opasnost za političku stabilnost i razvoj demokratije.\nJoš 2001. godine moj prijatelj Mile Isakov mi je govorio da imaju ozbiljan problem sa Bebom Popovićem, da on praktično vodi vladu Srbije s pozicije šefa Biroa za informacije, da uvaljuje Zorana Đinđića u veze sa ozbiljnom mafijom, da zajedno sa Zoranom Janjuševićem ima privatni centar za prisluškivanje, koji su doneli iz Republike Srpske i montirali u neke hangare u Luci Beograd, da prisluškuju političare, vojni vrh, biznismene, skupljaju podatke. Vremenom, Đinđić je shvatio da je Beba Popović kopča između vlade, kriminalaca, bezbednosnih službi i medija. Na tu ulogu ukazao je i Jovica Stanišić. Bez obzira šta ja mislio o njemu, on je najuspešniji, najjači i najbolji obaveštajac kojeg su ikad imale Srbija i Crna Gora. Dan posle ubistva Đinđića, kad je saslušavan, rekao je da oko tog zločina treba saslušati Bebu Popovića i da bi jedna dobra policijska istraga – misleći, verovatno, kad bi ga malo stegnuli – donela odgovore o mnogim ubistvima u Srbiji otkako je DOS preuzeo vlast. Jovici Stanišiću treba verovati u tom profesionalnom smislu, jer se radi o zvaničnoj izjavi datoj policiji, a ne nekoj medijskoj spekulaciji. Kao profesionalac, Stanišić je tvrdio da je Beba Popović agent MI6. Velika Britanija preko svoje tajne službe nikad nije napuštala Balkan, ona ovde ima svoje interese, zbog toga Beba Popović sve ove godine ima zaštitu, niko ga ne hapsi, niko ga ne poziva na odgovornost.\nZoran Đinđić je slušao savete Vladimira Popovića i završio je na Novom groblju. Milo Đukanović je prihvatao Popovićeve agresivne predloge i ostao je bez formalnog učešća u vlasti, trenutno je samo predsednik Košarkaškog saveza Crne Gore. Kad je potrošio dvojicu gospodara, Popović se promovisao u savetnika Aleksandra Vučića i to baš u vreme zahlađenja njegovih odnosa sa Đukanovićem.\n- Vučić je značajno ojačao svoje pozicije, pa su mu porasle ambicije. Ima najbolje kontakte s uticajnim predstavnicima međunarodne zajednice, hvale ga Džo Bajden i Angela Merkel, za Zapad on je danas ono što je Đukanović bio 1998. godine. Da bi učvrstio vlast, Vučić je morao da preuzme kontrolu nad policijom i službom bezbednosti. Vodeći ljudi srpske policije, kojima je koordinisao Milorad Veljović, doskora su bili lojalniji Đukanoviću nego nekad Tadiću i danas Vučiću. Po Vučića, još je teža situacija u BIA. Na čelo BIA postavio je sebi lojalnog, ali nesposobnog čoveka, dok je po dubini struktura ostala netaknuta.\nŠef operative srpske Bezbednosno-informativne agencije Ivan Todorov je lojalan Đukanoviću, kao i mnogi drugi kadrovi koje je regrutovao još Jovica Stanišić. Već se vidi da Vučić nije u dobrim odnosima sa Đukanovićem, više od njega ne prima naređenja, ali nema hrabrosti da uđe u otvoreni sukob jer zna da on ništa ne radi bez dokumentovanja. Kad bi se Vučić javno suprotstavio Đukanoviću brzo bi se u medijima pojavili kompromitujući dokazi o njihovim poslovima. U političkom smislu Vučić pokušava da kopira Đukanovića. Na domaćoj političkoj sceni ponaša se kao autokrata, krade izbore, kontroliše medije i bezbednosne službe, a s druge strane intenzivno, poltronski i podanički sarađuje sa centrima svetske moći. Đukanoviću je taj sistem omogućio dugogodišnji opstanak na vlasti, ali Srbija je 15 puta veća od Crne Gore, nju je mnogo teže kontrolisati – rekao je Nebojša Medojević.


Rumuniji 266 miliona evra iz Kohezionog fonda EU za infrastrukturu u oblasti voda\nRumunija će dobiti iz Kohezionog fonda EU ukupno 266 miliona evra za četiri velika infrastrukturna projekta u oblasti upravljanja vodama, saopštila je Evropska komisija.\nUkupno 47 miliona evra će biti uloženo u proširenje, modernizaciju i čišćenje postojećeg sistema za prečišćavanje pitke vode i otpadnih voda u okrugu Botošani, na severoistoku Rumunije, saopštila je Evropska komisija, navodeći da će gotovo 187.000 ljudi imati koristi od toga.\nEU će takođe uložiti 196,5 miliona evra u projekat unapređenja sistema za sakupljanje otpadnih voda u okrugu Ilfov, na periferiji Bukurešta, koji koristi 1,5 milion stanovnika. Projekat uključuje proširenje postrojenja za prečišćavanje vode u Glini i unapređenje gradske kanalizacione mreže.\nRumunija će takođe dobiti 11,5 miliona evra za proširenje i renoviranje mreže za distribuciju pijaće vode za 175,000 stanovnika u okrugu Hunedoara, u Transilvaniji.\nZa obnovu mreže za distribuciju i tretman vode za oko 22.000 ljudi u okrugu Timiš, u zapadnom delu Rumunije, dodeljeno je blizu 11 miliona evra.\n“Rumunska domaćinstva će sada imati pristup čistoj vodi zahvaljujući ovim investicijama, to je konkretan primer dodatne vrednosti EU”, rekla je evropska komesarka za regionalnu politiku Korina Kretu.\nTagovi: Evropska komisija, Evropski kohezioni fond, otpadne vode\nPočetna » Vesti » Voda » Rumuniji 266 miliona evra iz Kohezionog fonda EU za infrastrukturu u oblasti voda


Izjava Kancelarije EU na Kosovu/EU Specijalne predstavnice i EULEX-a u vezi sa procesom izbora predsednika Vrhovnog suda i Apelacionog suda - Saopštenja za medije - EULEX - European Union Rule of Law Mission in Kosovo\n„Nakon nedavno ponovljene procedure glasanja za predsednika Vrhovnog suda i Apelacionog suda od strane Sudskog saveta Kosova, Kancelarija Evropske unije na Kosovu/Specijalna predstavnica Evropske unije i EULEKS daju sledeću izjavu:\nUstavni sud, koji je poništio prethodni proces odabira, je ustanovio da je mehanizam koji je Sudski savet Kosova primenio za nominovanje kandidata za mesto predsednika Vrhovnog suda i predsednika Apelacionog suda nije garantovao dovoljno jednak, transparentan, zasnovan na zaslugama i otvoren glasački proces. U cilju rešavanja naglašenih odredbi Ustavnog suda, EU je zajedno sa drugim partnerima radio sa Sudskim savetom Kosova na unapređivanju sistema odabira i u tom pogledu pozdravlja većinu poboljšanja u okviru relevantnog zakonodavstva Saveta.\nMeđutim, posmatrajući ponovljen proces odabira, EU na žalost primećuje da odabiru predsednika Vrhovnog suda i Apelacionog suda nije prethodila suštinska rasprava o podobnosti kandidata za tu poziciju, dok obrazloženje odluka Saveta nema dovoljno opravdanosti. Naglašavamo da se naša zabrinutost odnosi isključivo na proces selekcije, bez obzira na ta koji su kandidati odabrani.\nNezavisno, odgovorno i efikasno pravosuđe bez političkog uplitanja je ono što ljudima na Kosovu treba i što očekuju od svojih lidera. To je u interesu ljudi na Kosovu i ključni preduslov za napredovanje Kosova na evropskom putu.\nKancelarija Evropske unije/Specijalna predstavnica Evropske unije na Kosovu i EULEKS će nastaviti da pažljivo prate proces odabira i ostaju posvećeni investiranju značajnih resursa kako bi pomogli Kosovu u jačanju vladavine prava.“


Odbor Skupštine Srbije za spoljne poslove odlučio je na sednici da poslanica Dosta je bilo Branka Stamenković i poslanik Srpske napredne stranke Vladimir Orlić učestvuju na sastanku Odbora Parlamentarne skupštine Saveta Evrope (PSSE) za monitoring, 6. februara u Parizu, na kome će se razgovarati o izbornim uslovima u Srbiji.\nPredsednik Odbora Žarko Obradović rekao je da će Branka Stamenković učestvovati na ovom sastanku kao član stalne delegacije Skupštine Srbije u PSSE, a Orlić kao član delegacije Skupštine Srbije koja je učestvovala u međustranačkom dijalogu o izbornim uslovima.\n„Na monitoringu će se razgovarati o izbornim uslovima u Srbiji. Predviđeno je da predstavnik Skupštine Srbije, koji učestvuje u dijalogu o izbornim uslovima, u deset minuta predstavi rezultate razgovora, postigute dogovore isve što je učinjeno“, rekao je Obradović.\nOn je naveo da bi i šefica delegacije u parlamentarnom odboru za stabilizaciju i pridruživanje EU – Srbija Tanja Fajon trebalo da prisustvuje tom sastanku i govori o međupartijskom dijalogu o izbornim uslovima u Srbiji.\nOznakeBranka Stamenković DJB Dosta je bilo izborni uslovi Naslovna-centar Naslovna-traka Savet Evrope


Srbija nije u novoj evropskoj mreži puteva - Gradjevinarstvo.rs\nSrbija nije u novoj evropskoj mreži puteva\n23.11.2011. | Ljubinka Račić | Press\nEvropska komisija nije uvrstila Srbiju u novu evropsku transportnu mrežu puteva, a zbog toga bismo mogli da izgubimo najmanje 100 miliona evra godišnje.\nEvropska komisija je, posle dve godine rada, usvojila 19. oktobra, predlog kojim predviđa izmenu evropske putne mreže i stvaranje mreže objedinjenog transporta - RTE-E. Do 2030. trebalo bi da bude završena centralna mreža puteva, a bočni pravci i sekundarna mreža do 2050. godine. U ovaj projekat, kako je saopšteno, trebalo bi da, u periodu od 2014. do 2020. godine, bude uloženo čak 250 milijardi evra.\nSim Kalas, potpredsednik Evropske komisije zadužen za transport očekuje da će Evropski parlament i Savet EU do kraja 2012. godine usvojiti projekat kako bi on već početkom 2013. mogao početi da se primenjuje.\nNenad Nikolić, direktor beogradske kancelarije Transportne opservatorije EU za jugoistočnu Evropu potvrdio je novinaki dnevnog lista Press da osnovna mreža (TEN-T) zaobilazi Srbiju, što je vrlo opasno za nas, ali objašnjava da bi naša zemlja mogla na njoj da se nađe ulaskom u EU. "Nekadašnja TEN-T mreža bila je obimna, pa je napravljena revizija smernica, odnosno mreža je podeljena na dva nivoa. Jedan nivo je sveobuhvatna mreža - SEETO i na njoj se nalaze srpski putevi, a druga je osnovna i Srbije na njoj nema", navodi Nikolić.\nMilan Vujanić, profesor Saobraćajnog fakulteta u Beogradu upozorava da Srbija mora da se nađe na osnovnoj mapi jer će u suprotnom, pored političkih, pretrpeti i ekonomske posledice. "Na transportu zarađuje svaka zemlja i zato Srbija mora da ide u korak sa Evropom. Uz transport, zarađuje se i na svemu onome što ide uz puteve, poput hrane, goriva, prenoćišta... Ako nas putevi EU zaobiđu, imaćemo i ekonomske i političke štete. Ipak, realno je da se nađemo na toj mapi s obzirom na to da kroz našu zemlju prolaze Koridori 10 i 7", napominje Vujanić.\nRazlog više da se Srbija što pre nađe na jednoj ovakvoj mapi jeste statistika koja pokazuje koliko se godišnje zaradi na našim putevima. Samo za prvih devet meseci ove godine preduzeće Putevi Srbije na putarinama je zaradilo 10,8 milijardi dinara.\nZa sredstva koja će biti na raspolaganju od 2014. mogu da konkurišu samo države članice EU, ali kako je osnovni princip da svaka država članica treba da ima pristup evropskoj mreži, to znači da one mogu da konkurišu i zajedno sa državama kandidatima za ulazak u EU. Predlog je da 40% cene projekata koji su od posebnog interesa za EU finansira Brisel.\nMilutin Mrkonjić, ministar za infrastrukturu Srbije potvrdio je za list Press da je Evropska komisija usvojila predlog smernica za reviziju TEN-T mreže za 27 zemalja članica EU. Međutim, on napominje da je TEN-T mreža sa Srbijom povezana preko sveobuhvatne mreže, koja obuhvata železnicu, luku, drumove, luke, aerodrome... "Sama TEN-T mreža obuhvata zemlje EU, imajući u vidu da za nju snose odgovornost, ali u tim smernicama postoji i predlog za zemlje koje nisu njene članice: Norvešku, Island, Švajcarsku, Tursku i zemlje zapadnog Balkana. Naša zemlja je preko SEETO organizacije aktivno učestvovala u reviziji nove TEN-T mreže", objasnio je ministar Mrkonjić.\nTransportna mreža Srbije, prema njegovim rečima, najveća je u okviru SEETO, a najvažniji njeni segmenti u Srbiji su Koridori 10 i 7, kao i Ruta 4. Mrkonjić zaključuje: "Što se tiče mesta na transportnoj mapi Srbije, nesumnjivo je kako EU gleda na to, imajući u vidu da se kroz donatorsku pomoć EU u ovom trenutku realizuju projekti u vrednosti oko 73 miliona evra".


Đoković povećao prednost u odnosu na Nadala - ATP, Tenis, Top News\nAleksandar Milosavljević 16.09.2013., 09:15\nS obzirom da prethodne nedelje nije bilo ATP turnira zbog odigravanja mečeva Dejvis kupa nije bilo ni velikih promena na rang listi najboljih teniskih profesionalaca pa će tako i ovu nedelju na prvom mestu provesti Novak Đoković sa 11.120 bodova odnosno samo 260 poena više od Rafaela Nadala odnosno 140 više nego pre sedam dana.\nEndi Marej je zadržao treću poziciju (7.075), David Ferer je četvrti (6.710), a jedini koji je napredovao je Rodžer Federer (4.515) koji je preskočio Tomaša Berdiha (4.460) na petom mestu. Među prvih 10 nalaze se još Huan Martin Del Potro (4.425), Žo-Vilfrid Conga (3.425), Rišar Gaske (3.165) i Stanislas Vavrinka (3.150).\nŠto se tiče ostalih srpskih tenisera Janko Tipsarević (1.525) je i dalje na 23. mestu, a Viktor Troicki (700) na 71, dok je među prvih 200 i Dušan Lajović koji je na 144. poziciji. Među prvih 500 na listi su još Boris Pašanski (292.), Filip Krajinović (304.), Ilija Bozoljac (308.), Miljan Zekić (364.), Peđa Krstin (389.) i Danilo Petrović (459.).\nATP listaJanko TipsarevićNovak ĐokovićViktor Troicki\nPrethodna vest ‘Meningbol’ pripao Pejtonu, Rodžers obarao rekorde (VIDEO)\nSledeća vest JJ i dalje na 10. mestu, ostale Srpkinje napredovale\n‘Meningbol’ pripao Pejtonu, Rodžers obarao rekorde (VIDEO)\nJJ i dalje na 10. mestu, ostale Srpkinje napredovale


Druženje Vojske Srbije i građana - juGmedia\nBELA PALANKA – Povodom 16. novembra Dana kopnene vojske i Dana pešadije u Beloj Palanci je danas u dvorištu Srednje škole “Nikita Remezijanski“ predstavljen deo opreme i naoružanja Kopnene Vojske Srbije\nPrezentaciji je prisusvovao i general potpukovnik Milosav Simović, komandant Kopnene vojske Srbije.\n„Veoma sam zadovoljan današnjim susretom gradjana i Vojske što učenicima i gradjanima Bele Palanke možemo da predstavimo našu opremu, naoružanje i uniforme. Nastojaćemo da ovakvih susrteta sa gradjanima budu što češći- rekao je general Simović.\nPredsednik opštine Bela Palanka Goran Miljković je rekao da se saradnja sa Vojskom kao što je to bilo nekad, još više produbi.\n„Dogovorili smo se da se ova saradnja sa Kopnenom vojskom nastavi. Ovo je prilika da pre svega deca ali i gradjani upoznaju šta sve Vojska Srbije ima – rekao je Miljković.\nGradjani Bele Palanke danas su mogli da čuju nastup Vojnog orkestra iz Niša koji nastupa širom Srbije, Evrope i sveta, da vide uniforme Kopnene vojske, zastave nekadašnjih pukova, opremu i naoružanje koje koristi Vojska Srbije.


NACIONALNA STRATEGIJA ZA BORBU PROTIV KORUPCIJE U REPUBLICI SRBIJI ZA PERIOD OD 2013. DO 2018. GODINE: OBAVEZA SPROVOđENJA STRATEGIJE SADRżANA JE U AKCIONOM PLANU ZA POGLAVLJE 23\nNACIONALNA STRATEGIJA ZA BORBU PROTIV KORUPCIJE U REPUBLICI SRBIJI ZA PERIOD OD 2013. DO 2018. GODINE: Obaveza sprovođenja Strategije sadržana je u Akcionom planu za Poglavlje 23\nOsnovni cilj Vlade Republike Srbije, pravosuđa i svih drugih regulatornih organa je dosledno sprovođenje mera i rokova iz plana za borbu protiv korupcije, sadržanim u Akcionom planu za Poglavlje 23, poručio je ministar pravde Nikola Selaković\nSelaković je na sastanku Koordinacionog tela za primenu Akcionog plana za sprovođenje Nacionalne strategija za borbu protiv korupcije u Republici Srbiji za period od 2013. do 2018. godine ("Sl. glasnik RS", br. 57/2013), podsetio da je korupcija sistemska pojava i da zato borba protiv nje mora biti sistemski organizovana. Dodaje da je neophodno uspostaviti saradnju "između ministarstava i pravosuđa, pravosuđa i regulatornih organa, regulatornih organa i ministrastava".\nGovoreći o prioritetnim merama, Selaković je rekao da se na prvom mestu nalazi donošenje Zakona o poreklu imovine i ukazao da je za sprovođenje tog zakona neophodna koordinacija Ministarstva finansija, Ministarstva pravde, Poreske uprave, Poreske policije, Ministarstva unutrašnjih poslova i bar još dvadeset državnih organa.\nDrugi, veliki antikoruptivni projekat jeste primena Strategije istraga finansijskog kriminala za period od 2015. do 2016. godine ("Sl. glasnik RS", br. 43/2015)Strategije u čiju koordinaciju su uključeni sud, javno tužilaštvo, policija, Uprava za sprečavanje pranja novca, Poreska uprava i desetine drugih organa, istakao je Selaković.\nSelaković je istakao Zakon o zaštiti uzbunjivača ("Sl. glasnik RS", br. 128/2014) kao jednu od ispunjenih mera iz Akcionog plana koja se uspešno primenjuje, a čijim je donošenjem Srbija postala jedna od četiri države u Evropi koje imaju takav zakon. On je naveo da je izuzetno zadovoljan rezultatima koje je do sada dalo sprovođenje tog Zakona i uputio pohvale sudijama koje postupaju u toj materiji.


Izum koji menja stvari, lak za nokte štiti od silovanja - 18.11.2017, Sputnik Srbija\nIzum koji menja stvari, lak za nokte štiti od silovanja\nGeneracijama se prepričavaju devojkama saveti da kada izađu u grad piju samo flaširana pića koja su otvorena pred njima. Danas smo otišli korak dalje, jer se... 18.11.2017, Sputnik Srbija\n23:45 18.11.2017 (Osveženo: 02:55 26.08.2021)\nCC0 / pixabay / Nokti\nGeneracijama se prepričavaju devojkama saveti da kada izađu u grad piju samo flaširana pića koja su otvorena pred njima. Danas smo otišli korak dalje, jer se događa da devojke postaju mete seksualnog napada — podmeće im se takozvana „droga za seks“.\nOdgovor na ovakve opasnosti stiže iz industrije za lepotu, verovali ili ne.\nU poslednje dve godine kompaniji u „Anderkaver kolors“ javilo se 49 investitora koji su uložili oko 5,5 miliona dolara da bi se lak za nokte pojavio što pre na tržištu.\nČetiri studenta sa Univerziteta u Severnoj Karolini došla su na ideju kako da se zaštite potencijalne žrtve silovanja.\nIzmislili su lak za nokte „Anderkaver kolors“ koji promeni boju čim dođe u kontakt sa drogom za silovanje.\nPrvi koncept proizvoda bio je studentski projekat iz 2014. godine.\nDakle, potrebno je kratko vreme da držite nalakiran nokat u piću, ne u čaši, nego u blagom kontaktu i da tako pouzdano proverite da li je bezbedno da ga popijete.\nAko u piću postoje supstance poput rufinola, ksanaksa ili gama-hidroksibuterna, kiselina koje spadaju u najčešće droge za silovanje, lak za nokte će promeniti boju.\nAko lak promeni boju odmah, treba da pozovete policiju, prenosi B 92.


BORENOVIĆ: Veoma sam skeptičan svaki put kad Dodik povezuje status Srpske i Kosova | Banjaluka.net\nBORENOVIĆ: Veoma sam skeptičan svaki put kad Dodik povezuje status Srpske i Kosova\nPredsjednik Partije demokratskog progresa (PDP) Branislav Borenović izjavio da je jako skeptičan, oprezan i sumnjičav prema političkim inicijativama člana Predsjedništva Bosne i Hercegovine Milorada Dodika kojima se dovode u vezu pregovori Beograda i Prištine sa statusom Republike Srpske.\n“Jako sam skeptičan, oprezan i sumnjičav prema Dodikovim političkim inicijativama i papirima, jer smo mnogo puta bili svjedoci njegovih pokušaja korištenja velikih političkih tema zbog kratkoročnih izbornih benefita, s ciljem skretanja pažnje sa velikih ekonomskih, socijalnih problema i nesposobnosti vlasti”, naveo je Borenović.\nKako je saopšteno iz PDP-a, predsjednik te stranke smatra da takve stvari “mogu da uslože i otežaju okolnosti u donošenju važnih budućih odluka”.\nBorenović je ocijenio da će predsjednik Srbije Aleksandar Vučić u najavljenim razgovorima s Prištinom imati odgovor koji je u najboljem interesu za Srbiju i njene građane.\n“S velikim iskustvom i snažnom posvećenošću, uvjeren sam da će lider Srbije imati adekvatna rješenja i za ovaj veliki izazov u vezi sa Kosovom, kao jedno od najbitnijih unutrašnjih pitanja Srbije, u čemu ga podržavam i što sam mu lično prenio u današnjem telefonskom razgovoru”, rekao je on.\nBorenović je dodao da je Republici Srpskoj jako važno to što Vučić stalno ističe punu privrženost Dejtonskom mirovnom sporazumu, jasnu poziciju ovog entiteta, sa svim svojim ustavnim nadležnostima unutar BiH, bez miješanja u unutrašnje stranačke i političke odnose.\nČlan Predsjedništva BiH Milorad Dodik jučer je izjavio da su vlasti RS Vučiću dostavile dokumente u kojima, kako je naveo, ukazuju na “antidejtonsko ponašanje visokog predstavnika međunarodne zajednice u BiH”. Dodik je rekao da su na taj način želeli da pokažu da zapadne zemlje imaju dvostruke aršine kada je riječ o pitanjima Republike Srpske i Kosova.\nOznake: Aleksandar Vučić, Branislav Borenović, Milorad Dodik


RTCG - Radio Televizija Crne Gore - Nacionalni javni servis :: Korona virus - Crna Gora :: "Neprimjeren način objavljivanja novih mjera"\nSNP VLADI 31. 03. 2020. 12:05 >> 12:04 1\nNačin na koji je Vlada Crne Gore objavila nove mjere za borbu protiv širenja virusa korona, a koje se odnose na ograničavanje kretanja građana Crne Gore, nije primjeren ozbiljnosti situacije u kojoj se nalazimo, saopšteno je iz Socijalističke narodne partije.\n“Svjedoci smo da su najnovije, prilično rigorozne mjere, umjesto na konferenciji za medije objavljene na društvenoj mreži. Umjesto da predsjednik Vlade ili makar prvi čovjek Nacionalnog koordinacionog tijela za borbu protiv zaraznih bolesti izađu i javno saopšte građanima ono što je neophodno, Vlada je isto uradila, ni manje ni više, nego preko Tvitera”, navodi se u saopštenju.\nIstovremeno, kako su kazali, do javnosti je stigla i informacija da se u izolaciji nalazi čak 237 zdravstvenih radnika.\n“Ne želeći ni u kojem trenutku da otežavamo situaciju, moramo postaviti pitanje da li su naši ljekari i medicinske sestre imali svu opremu koja je neophodna za rad u ovim teškim uslovima i da li su nadležni organi učinili sve da im istu obezbijede”, pitaju iz SNP-a.\nIz te partije podsjećaju da je Nacionalno koordinaciono tijelo poslalo zahtjev NATO mehanizmu u kojem je tražena pomoć u vidu zaštitne opreme, maski, rukavica, respiratora, pa čak i posteljine, peškira i sapuna.\n“To govori da naš sistem nije spremno dočekao opasnost o kojoj se govori mjesecima unazad, te da nemamo čak ni osnovna higijenska sredstva. Istovremeno, čelnici Vlade su ne trepnuvši odbili pomoć Srbije u vidu pet respiratora, dovodeći tako u pitanje živote naših građana”, navodi se u soapštenju.\nSocijalistička narodna partija kritikuje I intenciju uprave Glavnog grada da izdvoji 119.000 eura za održavanje vozila, što je 23.000 eura više u odnosu na 2019. godinu.\n“Dakle, u ovim izazovnim trenucima, kada naši zdravstveni radnici i građani imaju teškoće da nabave osnovnu zaštitnu opremu, neke institucije donose odluke koje su u suprotnosti sa onim što predstavnici vlasti konstantno izjavljuju – da čine sve što je moguće da odgovore na krizu”, navodi se u saopštenju.\n“Svi segmenti društva moraju pokazati povećanu dozu odgovornosti, a sve drugo može se riješiti kada prođu okolnosti koje su uzdrmale naše društvo iz korijena”, dodali sui z SNP-a.\n13:10 Ukrajina donirala dezinfekciona sredstva\n12:34 EK predstavlja dugoročni budžet i plan oporavka\n10:47 Moramo čuvati postignute rezultate\n07:58 Drugi talas moguć u poznu jesen


OJAČANO PARTNERSTVO: Osniva se predstavništvo Ministarstva odbrane Rusije u Srbiji | Novosti.RS\nLj. B. - S. S. R.\nKako nam je rečeno, trenutno se sprovodi procedura koja treba da dovede do zaključivanja Sporazuma između dve vlade o otvaranju kancelarije.\n- Vojnotehnička saradnja sprovodi se u skladu sa Sporazumom između vlada Srbije i Rusije koji je potpisan na osnovu dogovora predsednika i vrhovnih komandanta Aleksandra Vučića i Vladimira Putina - kažu u Ministarstvu odbrane.\nIstovremeno, i u Rusiji su počele pripreme za ovaj vid saradnje. Premijer Mihail Mišustin odobrio je nacrt sporazuma u kojem se navodi da se predstavništvo formira u cilju pomoći srpskoj strani u rešavanju pitanja vojne i vojnotehničke saradnje, davanja smernica za aktivnosti ruskih vojnih specijalista u Srbiji za pružanje pomoći u izgradnji oružanih snaga zemlje, obuci u radu, popravci i upotrebi naoružanja i vojne tehnike koju je isporučila Rusija.\nPosete jedinicama opremljenih ruskim naoružanjem\nU DOKUMENTU ruske vlade navedeno je i da će predstavništvo održavati ruska strana, da šef ruske kancelarije može da, a uz prethodni dogovor sa Srbijom, posećuje jedinice Vojske Srbije, koje imaju rusko naoružanje i tehniku. Takođe, ovlašćen je i da informiše rukovodstvo Ministarstva odbrane o radu njegovih kolega, kao i da koristi sredstva naših oružanih snaga, ali samo uz prethodni dogovor sa "domaćinom".\nPolitički analitičar Dragomir Anđelković kaže da Srbija sa Rusijom već ima strateško partnerstvo, te da su oni naš ključni partner u odbrambenom sistemu.\n- Normalno je da imaju kancelariju, kao što postoji i Kancelarija za saradnju s NATO.\nVojna neutralnost nas obavezuje na izbalansirana rešenja - kaže Anđelković, za "Novosti".\nOn pojašnjava da predlog o otvaranju kancelarije nije jednostran, odnosno nije ga inicirala samo ruska strana, nego se o njemu već duže pregovara i sa našim zvaničnicima.\n- Ovo je dobar potez, jer će nas i zapad više ceniti kada vidi da imamo alternativu - navodi Anđelković. - Moguće je da ćemo se naći pod dodatnim pritiskom zapadnih partnera, mada ne vidim zašto bi im toliko smetalo otvaranje ruske kancelarije pri Ministarstvu odbrane.\nU Srbiji već postoji i Kancelarija za saradnju sa NATO, koja je otvorena na talasu postpetooktobarskog uspostavljanja saradnje sa ovim savezom. Prethodne decenije ona je često kritički pominjana, budući da je bila smeštena u zgradi Ministarstva odbrane, što je ocenjivano kao presedan. Otvaranje ruskog predstavništva dolazi u trenutku kada je Srbija, vođenja principom vojne neutralnosti otkazala sve vojne vežbe sa NATO, ali i Rusijom i članicama Saveza ODKB.\nRusija Srbija Ruska Federacija Ministarstva odbrane


Na sastanku Otvoreni Balkan u Beogradu, menadžment brenda Adora pokrenuo je pitanje da se hitno omogući da građani Makedonije mogu da kupuju nekretnine u Srbijii obrnuto – Adora\nNa sastanku Otvoreni Balkan u Beogradu, menadžment brenda Adora pokrenuo je pitanje da se hitno omogući da građani Makedonije mogu da kupuju nekretnine u Srbijii obrnuto\nОбјавено на: 04/11/2021\nNajviši top menadžment makedonske Adora Biznis Grupacije prof. dr Vančo Čifliganec i Duško Čifliganec, koji su bili deo predstavnika makedonske privredne delegacije na sastanku sa predsednikom Republike Srbije, Aleksandrom Vučićem, na regionalnoj inicijativi Otvoreni Balkan u Beogradu, pokrenuli su vrlo važno pitanje, a to je potpisivanje sporazuma koji će omogućiti da bliske komšije, građani Makedonije, mogu slobodno da kupuju nekretnine u Srbiji i obrnuto, da srpski državljani mogu da kupuju nekretnine u Makedoniji.\nPredstavnici Adora Biznis Grupacije izrazili su zahvalnost predsedniku Srbije koji je odmah reagovao i zatražio od srpskih i makedonskih službi da nađu rešenje i da se ovo pitanje što pre zatvori u interesu privrednika i građana dveju susednih država.\nNa sastanku sa predsednikom Republike Srbije, Aleksandarom Vučićem, gde su prisustvovali i albanski premijer Edi Rama, potpredsednik Vlade Makedonije Nikola Dimitrov, predstavnici privrednih komora i privrednici sve tri zemlje, predstavnici makedonske biznis zajednice pozdravili su inicijativu Otvoreni Balkan i istakli da se samo tako mogu graditi mostovi između naroda i država. Privrednici smatraju da će inicijativa Otvoreni Balkan omogućiti i unaprediti slobodno kretanje robe, ljudskih resursa, usluga, a pre svega slobodu protoka kapitala, kao osnovne evropske i svetske postulate za bolje poslovne odnose.


Od početka vakcinacije u Srbiji se do kraja aprila svega 0,3 odsto potpuno vakcinisanih Fajzerovom vakcinom i 0,5 odsto Sputnjikom zarazilo virusom korona, kažu u Institutu za javno zdravlje Srbije “Dr Milan Jovanović Batut”.\nDoktor Vladan Šaponjić navodi da je istraživanje pokazalo da je obolelo i 1,5 odsto vakcinisanih Sinofarmom i 2,5 odsto onih koji su dobili prvu dozu Astrazeneke.\nKrizni štab je treću dozu preporučio osobama sa ugroženim imunitetom – obolelima od autoimunih bolesti, pacijentima na hemodijalizi, nakon transplatacije, onkološkim pacijentima, ljudima sa hroničnom upalom jetre, bubrega i pluća.\nIvanuša: Najbolja zaštita je vakcinacija\nŠef kancelarije Svetske zdravstvene organizacije (SZO) u Beogradu Marjan Ivanuša ukazao je da je najbolja zaštita od korona virusa vakcinacija, naglasivši da niko sa sigurnošću ne može da potvrdi da je moguće u potpunosti iskoreniti ovaj virus.\n“Očekujemo da ćemo uspeti da virus stavimo pod kontrolu vakcinacijom ljudi širom sveta jer je to najbezbedniji načina da steknemo imunitet i da se zaštitimo. Nadamo se da će do kraja ove godine biti vakcinisano 40 odsto svetske populacije, a do kraja iduće 70 odsto”, izjavio je Ivanuša za Blic.


V. B.\t 17. oktobra 2016. 13:59\nDan posle izbora u Crnoj Gori nema zvaničnih rezultata Državne izborne komisije o izbornim rezultatima, a čini se da nema, bar ne formalno, ni ozbiljnijih promena u odnosu snaga na političkoj sceni te države u odnosu na izbore održane pre četiri godine.\nPrema istim podacima, SDP, koji je prethodnih 18 godina bio partner DPS, imaće četiri mandata, na osnovu 5,4 odsto glasova, po dva mandata imaće Bošnjacka stranka (3,3 odsto) i SD (3,2 odsto), dok će HGI sa 0,5 odsto glasova i “Albanci odlučno” (Forca, DUA, AA) sa 0,9 odsto, dobiti po jedan mandat.\nPolitički direktor Bošnjačke stranke (BS) Suljo Mustafić ocenio je da je u, kako je rekao, teškoj političkoj konkureciji ta opcija osvojila “bitna dva mandata”.\nNajveće iznenađenje ovih izbora bilo bi, sudeći prema prvim procenama, samo u slučaju da se kompletna crnogorska opozicija ujedini i da na svoju stranu “pridoboije” mandate manjinskih stranaka protiv Đukanovićevog DPS.\nOsvanule su neke druge snage, a istovremeno su se neke “ugasile”, a nezvanične procene govore da je te 2012. godine, koalicija DPS, SDP i LP, osvojila ukupno 39 mandata.\nTe 2012. crnogorska opozicija je bila razjedinjenija, a jedina ozbiljnija opoziciona koalicija je bila Demokratski front na čijem čelu je bilo “novo lice” političke scene Miodrag Lekić. Tada su oni osvojili 20 mandata, dva više nego na jučerašnjim, ali u doduše znatno drugačijem sastavu.


Trudnice i dojilje mogu da se vakcinišu protiv covida – Portal Podgorica\nTrudnice i dojilje…\nU Crnoj Gori je juče 3.156 građana primilo prvu dozu vakcine, a 477 drugu. Od početka imunizacije prvu dozu vakcine je primilo 103.700 građana, a revakcinisano ih je 33.559.\nEpidemiolog Instituta za javno zdravlje Marija Božović navela je da trudnice prvobitno nijesu bile uključene u klinička ispitivanja dosad dostupnih vakcina, što znači da su znanja o uticaju vakcine protiv virusa korona na trudne žene trenutno ograničena i da se ne može jasno zauzeti naučni stav po tom pitanju.\n“Međutim, u SAD je vakcinisano oko 90 hiljada trudnica, uglavnom vakcinama “fajzer” i “moderna” i nijesu utvrđeni bezbjednosni problemi. Osim toga, preliminarni podaci studije iz SAD, u koju je uključeno više od 30 hiljada trudnica, a koja prati sigurnost i bezbjednost i PHK vakcina u trudnoći, to za sada i potvrđuju”, pojasnila je Božovićeva.\nPrema njenim riječima, zasad se čini da trudnice prijavljuju iste neželjene efekte vakcine kao i ostali primaoci, a nijesu zabilježeni pobačaji, prijevremeni porođaji ili mrtvorođenja dokazano povezani sa vakcinama.\n“Neophodna su dalja istraživanja i longitudinalna praćenja koja bi uključila više praćenje trudnica vakcinisanih u ranijoj trudnoći (prvom i drugom trimestru) i ishodima trudnoće i novorođenim bebama. Iako je ukupni rizik od bolesti kovid-19 kod trudnica i njihovih beba nizak, određeni broj žena može u kasnoj fazi trudnoće imati ozbiljnu kliničku sliku i zahtijevati bolničko liječenje”, rekla je Božović.\nPrema njenim riječima trudnice zaražene kovidom-19 imaju veći rizik od prijema u intenzivnu njegu od žena iste dobi koje nijesu trudne, a uočeno je i da je vjerovatnoća prijevremenog porođaja dva do tri puta veća.\n“Trudnice sa hroničnim oboljenjima imaju veći rizik od ozbiljnih komplikacija uzrokovanih kovidom-19. Ispitivanja kod trudnica u vezi sa vakcinacijom su u toku, ali već dostupni podaci govore u prilog tome da su vakcine protiv kovida-19 bezbjedne za trudnice. Na trudnicama je da u razgovoru sa svojim ljekarom izaberu da li će se vakcinisati protiv SARS-CoV2. Vakcinacija znači prevenciju težeg oblika oboljenja, hospitalizacije i u krajnjem smrtnog ishoda”, pojasnila je Božovićeva za Kovid.odgovor.\nGovoreći o dojenju i vakcinaciji protiv kovida-19, Božovićeva je saopštila da su prednosti dojenja dobro poznate.\n“Institut za javno zdravlje preporučuje da se vakcine mogu primiti tokom dojenja. To je u skladu s preporukama CDC-a i Svjetske zdravstvene organizacije”, zaključuje Božovićeva.


Niška televizija » Raspisan javni poziv za privatizaciju „Železare“\nRaspisan javni poziv za privatizaciju „Železare“\nObjavljeno 31.10.2014. 12:25\nAgencija za privatizaciju raspisala je javni poziv za prikupljanje pisama o zainteresovanosti za učestvovanje u postupku privatizacije „Železare Smederevo“ d.o.o. Smederevo, objavljeno je na sajtu te agencije.\nAgencija je pozvala sve zainteresovane investitore da dostave pismo o zainteresovanosti za učestvovanje u postupku privatizacije smederevske „Železare“. Odluku o raspisivanju javnog poziva za privatizaciju „Železare“ donela je u četvrtak Vlada Srbije.\nRok za podnošenje pisama o zainteresovanosti je 30 dana, a pisma se mogu dostavljati poštom, elektronskom poštom ili neposrednom predajom na pisarnici Agencije. Američka kompanija „Esmark“ potvrdila je zvanično da će učestvovati na tender za kupovinu Železare.\nPremijer Aleksandar Vučić izjavio je u četvrtak u Jameni da očekuje da „Železara Smederevo“ u punom kapacitetu počne sa radom u maju ili junu naredne godine, a da sve procedure budu završene do 1. februara.


Vokri: Bez komentara\n"Odluku UEFE ne želim da komentarišem, ona je takva kakva je i nemam šta da dodam", kaže predsednik Fudbaskog saveza Kosova Fadilj Vokri.\nizvor: Kim, Tanjug\nDisciplinska komisija Evropske fudbalske unije (UEFA) registrovala je prekinutu utakmicu između Srbije i Albanije službenim rezultatom 3:0 u korist Srbije, ali je istovremeno srpsku selekciju kaznila sa oduzimanjem tri boda u kvalifikacijama za prvenstvo Evrope, saopštio je danas Fudbalski savez Srbije.\nTakođe, Srbija će naredne dve utakmice kao domaćin u kvalifikacijama igrati bez prisustva publike, dok će FSS, kao i Fudbalski savez Albanije platiti i novčanu kaznu od po 100.000 evra.\nVokri je samo par dana pre odluke UEFE izjavio da očekuje da Evropska fudbalska unija kazni Srbiju i utakmicu na stadionu Partizana registruje sa 3:0 u koristi Albanije, jer je domaćin odgovoran za prekid meča.\nOn je rekao i da je "bilo nemoguće nastaviti utakmicu sa velikim tenzijama", da je "možda i bolje što je utakmica prekinuta, nego da je neko stradao", a da su za prekid utakmice krivi i mediji koji su nepotrebno "izdramatizovali" utakmicu.\nDanašanju odluku nije želeo da komentariše ističići da “nema šta da doda”.\nKvalifikacioni meč Srbija - Albanija prekinut je u 41. minutu susreta pri rezultatu 0:0 kada se iznad terena stadiona Partizana pojavila bespilotna letelica sa zastavom takozvane "Velike Albanije".


Tim Denaro d.o.o. je u proteklih mjesec dana bio bogatiji za jednog člana. Naime, odlučili smo da podržimo projekat „Obuka za poslovnu sekretaricu“ koji provodi organizacija CEI „Nahla“ Bihać, na način da osiguramo praksu za jednu nezaposlenu djevojku. Naš zajednički cilj bio je da praktikantica dobije priliku da teoretsko znanje stečeno kroz obuku, primijen i nadogradi u konkrentoj poslovnoj praksi.\n„Želim se zahvaliti direktoru Senadu Dizdareviću i njegovoj supruzi Dineli koji su me od prvog dana impresionirali pristupom prema svojim zaposlenima, a i prema meni. Tim Denaro je jedna od rijetkih firmi koja djeluje i radi timski, to je ono što je na mene ostavilo veoma dobar dojam. Radi se s velikim respektom prema radnim kolegama, direktor sjedi za istim stolom sa svojim uposlenima, razmjenjuju se mišljenja i prijedlozi, a odluke donose zajedno za budućnost i funkcioniranje firme.“ – rekla je naša praktikantica Amira Huskić.\nAmira je praksu obavila po planu i programu rada, koji se bazirao na praktičnoj primjerni naučenog na kursu, u pet oblasti: administrativni poslovi, finansije, informatika, poslovni engleski jezik i personalne sposobnosti. Evo šta nam je ona rekla o svojoj praksi u Denaru:\n„Poslove sam obavljala zajedno sa svojim radnim kolegama koji su mi kao mentori postavljali sve moje radne zadatke, davali sugestije i komentare. Obavljala sam administrativne poslove koji su uključivali: osnove blagajne i izvoda, bankarskog plaćanja, arhiviranje i protokolisanje dokumenata, pisanje dopisa i odluka i još mnogo toga. Moj naredni korak je bio proći i kroz svijet marketinga i vidjeti kako funkcioniše komunikacija s poslovnim partnerima firme Denaro širom svijeta. U sektoru komercijale sarađivala sam sa vrhunskim menadžerima koji su me uveli u svijet veleprodaje, izrade faktura, slanja i primanja robe. U Denarovom Profibau centru sam imala priliku da vidim kako funkcioniše direktni kontakt s majstorima, odnosno svakodnevnim kupcima građevinskog materijala. Zatim, moram pomenuti da sam posjetila i Proizvodnu jedinicu Denaro, gdje sam vidjela kako nastaje fasadna mrežica Walltex.“\nNašoj firmi je od velikog značaja da opravdamo viziju društveno odgovornog poslovanja i pružimo priliku mladim ljudima da steknu praktična znanja. Denaro je u uvijek u potrazi za obrazovanim i sposobnim kadrovima koji će svojim vještinama obogatiti naš tim.\n„Moj jednomjesečni boravak pod Denarovim krovom mi je pružio sigurno jedno novo i veliko životno iskustvo. Uspjela sam spojiti teoriju s praksom, naučiti mnogo novih stvari sa kojima se do sada nisam imala prilike susretati i naravno upoznati neke divne ljude koji su svakako ostavili traga u mom životu.“ – zaključila je Amira.


Još neko vrijeme nećemo moći preko „Bratoljuba“ - UPSMedia Još neko vrijeme nećemo moći preko „Bratoljuba“ – UPSMedia\nJoš neko vrijeme nećemo moći preko „Bratoljuba“\noktobar 18, 2017 urednik\nZbog nepostojanja ugovora o granici između Srbije i BiH, izgradnja graničnog prelaza na mostu Bratunac – Ljubovija, za koji je obezbijeđeno 11 miliona KM, upitna je najmanje u narednih godinu dana.\n„Ministarstvo transporta i komunikacija BiH dobilo je pozitivno mišljenje na tekst sporazuma sa Srbijom o izgradnji zajedničkog graničnog prelaza na lokaciji Bratunac – Ljubovija. Taj sporazum prije petnaestak dana pušten je prema Savjetu ministara BiH, ali materijal još nije razmatran. Problem je u tome što će i pored tog sporazuma biti neophodan sporazum o granici između BiH i Srbije, kojeg još nema niti se na njemu nešto konkretno radi“, ispričao je izvor „Nezavisnih“.\nKako nezvanično saznaju, Ministarstvo bezbjednosti BiH još je u novembru prošle godine kod Ministarstva unutrašnjih poslova Srbije iniciralo sastanak u vezi sa sporazumom o graničnim prelazima između BiH i Srbije, ali i pored nekoliko dopisa i urgencija još nisu dobili nikakav odgovor.\n„BiH je formirala i radnu grupu koja treba da radi na tom sporazumu i sutra odmah može otići u Beograd i dogovoriti, ali iz nekog razloga Srbija nije pretjerano zainteresovana za to“, ispričao je izvor „Nezavisnih“.\nOno što je problem jeste da ukoliko bi se i sutra započelo s razgovorima na temu sporazuma o granici, trebalo bi najmanje nekoliko mjeseci da se on ozvaniči, jer se radi o međunarodnom sporazumu i neophodna je njegova ratifikacija u parlamentu BiH i Predsjedništvu BiH.\nAko se uzme u obzir trenutna politička situacija u BiH, najoptimističnije procjene govore da će sporazum o granici BiH i Srbije biti ratifikovan pred opšte izbore u BiH, nakon čega bi se ušlo u fazu raspisivanja tendera za gradnju samog graničnog prelaza, što će takođe trajati mjesecima, tek onda bi se ušlo u izgradnju samih objekata za smještaj carinika, fitosanitarnih inspekcija itd.\nRaniji problem koji je postojao je prevaziđen i uskoro se može očekivati potpisivanje sporazum između Vlade RS i Uprave za indirektno oporezivanje (UIO) BiH u vezi sa samim zemljištem na kojem bi se nalazio granični prelaz.\n„Dobili smo pozitivno mišljenje Pravobranilaštva RS na ugovor s UIO i s tim naredne sedmice idemo na Vladu da dobijemo saglasnost na Nacrt ugovora. UIO danas traži mišljenje Pravobranilaštva BiH, a nakon toga se samo potpisuje ugovor“, potvrdili su u petak „Nezavisnim“ u Ministarstvu saobraćaja i veza RS. Ni do ovog sporazuma nije bilo lako doći s obzirom na to da prvobitni prijedlog Vlade RS da se UIO zemljište ustupa na 50 godina nije bio prihvatljiv za UIO, ali se na kraju došlo do formulacije da će zemljište biti u vlasništvu UIO sve dok postoji potreba za postojanjem graničnog prelaza.\nPodsjećanja radi, izgradnju mosta Bratunac – Ljubovija, poznatog kao „Bratoljub“, vrijednog oko 13 miliona evra, finansirala je Srbija, dok će RS finansirati pristupne puteve iz pravca RS, a BiH, odnosno UIO gradnju graničnog prelaza. Za gradnju prelaza Savjet ministara obezbijedio je 11 miliona KM i to sedam miliona od klirinškog duga i četiri miliona iz budžeta UIO za 2018. godinu. Most je dug 277 metara, širine 14 metara, imaće dvije saobraćajne trake i trotoare za pješake i bicikliste.\n← Bratunac: Dodjela naknada za podršku privrednicima za stvaranje novih radnih mjesta\nPo čemu se Sajam poljoprivrede i privrede u Vlasenici duže pamti? →\nmaj 19, 2019, 8:30 am


Nauka o hrani i stomatologija najbolje plasirane - Društvo - Dnevni list Danas\nPočetna » Društvo » Nauka o hrani i stomatologija najbolje plasirane\nBeogradski univerzitet i ove godine rangiran na Šangajskoj listi po naučnim oblastima\nUniverzitet u Beogradu i ove godine je rangiran na Šangajskoj listi po naučnim oblastima u međunarodnom istraživanju akademske izvrsnosti koju sprovodi univerzitet Đao Tong iz Šangaja.\n0Piše: V. Andrić 30. juna 2020. 13.30\nOd ukupno 54 naučne oblasti Beogradski univerzitet je visoko ocenjen u 12, na osnovu pokazatelja vezanih za radove svojih nastavnika, istraživača i saradnika objavljene u vrhunskim međunarodnim naučnim časopisima. Naši istraživači najbolje rezultate su pokazali u oblasti nauke o hrani i tehnologije hrane, gde su plasirani između 76. i 100. mesta u svetu, i u stomatologiji koja je između 151. i 200 mesta.\nOd ove godine je izmenjena metodologija rangiranja tako da kriterijum nije ukupan broj naučnih radova u časopisima na referentnim listama, već samo oni objavljeni u časopisima ubrojanim u prvu četvrtinu prema bibliometrijskom faktoru uticajnosti za određenu naučnu oblast, objašnjavaju na Univerzitetu u Beogradu.\nU okviru polja prirodno-matematičkih nauka, naš najveći i najstariji univerzitet je rangiran u oblasti fizike (između 201. i 300. mesta u svetu) i ekologije (između 401. i 500. mesta). U tehničkim naukama UB je, sem u oblasti nauke o hrani i tehnologije hrane, dobro plasiran u nauci i tehnologiji instrumentacije (između 201. i 300. mesta) i hemijskom inženjerstvu.\nKada je reč o medicinskim naukama, UB je, osim u stomatologiji, rangiran u kliničkoj medicini (između 301 i 400. mesta u svetu), javnom zdravlju (između 201. i 300.) i medicinskoj tehnologiji (između 301. i 400. mesta). U polju bionauka veterinarina je plasirana između 201. i 300. mesta, a poljoprivredne nauke između 401. i 500. mesta, dok smo u društvenim naukama poziciju na Šangajskoj listi obezbedili samo u psihologiji, i to između 301. i 400. mesta u svetu.\n– Hemijski, Poljoprivredni, Tehnološko-metalurški fakultet i Institut za biološka istraživanja su temelj uspeha u nauci o hrani i tehnologiji hrane. Odmah ispod su Institut za medicinska istraživanja, Farmaceutski fakultet i još nekoliko kuća. Dakle, 10 do 12 članica Univerziteta u Beogradu participira u tom uspehu pošto je nauka o hrani i tehnologija hrane multidisciplinarna oblast – kaže za Danas Živoslav Tešić, profesor Hemijskog fakulteta UB u penziji.\nOn podseća da smo u prethodnim rangiranjima na Šangajskoj listi bili još uspešniji, čak među 30 najboljih u svetu i deset u Evropi. Tešić kaže da je primetan pad, ali da je i pored toga ogroman uspeh biti među top 100 svetskih univerziteta. Na pitanje šta je ključ uspeha, Tešić odgovara da je Srbija poljoprivredna zemlja i da može dosta da ponudi u pomenutoj oblasti koja je vrlo popularna u svetu, a veliki broj naučnih časopisa objavljuje radove upravo u tom domenu.\nNaš sagovornik kaže da je zbog aktuelne epidemiološke situacije juče otkazana, odnosno pomerena za godinu dana, međunarodna konferencija Unifud. Konferencija je trebalo da se održi krajem septembra i bilo je predviđeno da u Srbiju dođe osam vodećih svetskih naučnika, kako bi našim mladim stručnjacima preneli najnovija saznanja u nauci o hrani i tehnologiji hrane.\nVisok rang stomatologije na Šangajskoj listi za dekana Stomatološkog fakulteta UB Aleksu Markovića nije iznenađenje, jer su i prethodnih godina bili među najboljima u svojoj oblasti.\n– Pored onoga što dobijamo od resornog ministarstva, Fakultet iz sopstvenih sredstava dosta ulaže u razvoj nauke, u kadrove i njihovo stručno usavršavanje. Imamo plejadu mladih, ambicioznih ljudi koji se ozbiljno bave naučnim radom. Mislim da smo jedini fakultet na Univerzitetu u Beogradu koji daje stipendije svojim saradnicima da provedu od šest meseci do godinu dana u referentnim svetskim centrima na usavršavanju i po povratku svoja znanja prenose mlađim kolegama – navodi Marković, a kao potvrdu kvaliteta iznosi i činjenicu da su ove godine po broju prijavljenih za upis na integrisane studije stomatologije među najpopularnijim fakultetima. Čak 825 kandidata se prijavilo za 220 mesta za upis u prvu godinu studija.\nHarvard svetski lider\nRangiranje na Šangajskoj listi po naučnim poljima se sprovodi od 2009, a ove godine je rangirano više od 4.000 univerziteta. Univerziteti iz Sjedinjenih Američkih Država zauzimaju najviše pozicije u 31 naučnoj oblasti, a kineski univerziteti dominiraju u 11. Po ukupnom plasmanu najbolji je Univerzitet Harvard, koji je prvoplasirani u 14 oblasti, a iza njega je MIT koji je lider u šest naučnih oblasti. Među najuspešnijim su i Univerzitet Kalifornija, Berkli, Univerzitet u Pensilvaniji i Univerzitet Kolorado, Oksford iz Velike Britanije i Nanjang tehnološki univerzitet iz Singapura.\nBeogradski univerzitet, šangajska listaBeograd\nEvropska noć istraživača onlajn 27. i 28. novembra\nProšlo o sadašnjem, i obrnuto


ŠAPIĆ POSLE IZBORA NEĆE SA DJB I SRS: Ne mogu sa ljudima koji se ponašaju suprotno onom u šta verujem | Izbori 2018. | Kurir\nŠAPIĆ POSLE IZBORA NEĆE SA DJB I SRS: Ne mogu sa ljudima koji se ponašaju suprotno onom u šta verujem\n25.02.2018. 10:58h 25.02.2018. 11:30h\nKandidat za gradonačelnika Beograda Aleksandar Šapić izjavio je da nakon izbora 4. marta neće sarađivati sa Srpskom naprednom strankom (SNS) i pokretom Dosta je bilo i da će o eventualnim koalicijama razgovarati kada bude poznato koje stranke ulaze u gradsku skupštinu i kakvi su im planovi razvoja Beograda.\nOn je agenciji Beta kazao da sa SNS i Dosta je bilo neće ulaziti ni u kakve potencijalne dogovore zbog njihovog ponašanja proteklih meseci koje je, kako je naveo, suprotno njegovim životnim načelima.\n"Sigurno je da zbog ponašanja kakvo je bilo proteklih par meseci, a koje je suprotno mojim životnim načelima, neću ulaziti ni u kakve potencijalne dogovore sa SNS i pokretom Dosta je bilo. Ne mogu da se dogovaram sa ljudima koji se ponašaju suprotno onom u šta ja verujem da je ispravno i suprotno onome što ja verujem da je dobrobit društva", rekao je Šapić.\nDodao je da širenje mržnje i takav način komunikacije nije dobro za srpsko društvo generalno, bez obzira da li su izbori ili ne.\nALEKSANDAR ŠAPIĆ: Ne dajem velika obećanja, moj adut su rezultati\n"Ovi ostali se manje ili više ponašaju u nekim okvirima koji te granice ne prelaze", kazao je Šapić.\nDodao je da će sa ostalima strankama koje uđu u gradsku skupštinu razgovarati, ali da ne zna da li će se dogovoriti.\n"Prvo, ne znamo ko će biti stranke koje će ući u parlament, a nakon toga da vidimo kakvi su planovi za Beograd", kazao je Šapić koji je aktuelni predsednik opštine Novi Beograd.\nOn je rekao da se predizborna kampanja ne odvija u fer uslovima što, kako je naveo, "nije ni previše važno, pošto ništa proteklih godina nije u fer uslovima".\nŠapić je kazao da predizborna kampanja "teče" bez mnogo prilike da se govori, bez debata, razgovora i suočavanja.\nPrema njegovim rečima, Beograđani i Beograđanke treba da glasaju za onoga za koga misle da će učiniti najviše za grad.\n"Ako smatraju da to nisam ja, onda ne treba da glasaju za mene", rekao je Šapić.\nRAT LIDERA DJB I PREDSEDNIKA NBGD Radulović: Šapićevi ljudi su mi pretil ŠAPIĆ: Pomešao si me sa Alom Kaponeom\nNaveo je da će ukoliko postane gradonačelnik prvo pokušati da dobije uvid u stanje svih gradskih službi i sekretarijata i da "očisti grad" kako bi se nivo higijene podigao na što viši nivo.\n"Najbrže može da se uradi dovođenje grada u komunalni red i higijena koja nije na zavidnom nivou. Za to nam nisu potrebni milioni i trilioni, već je dovoljno da se malo boje organizujemo", kazao je Šapić.\nOn je rekao da bi se kao gradonačelnik Beograda zalagao ili da sve opštine dobiju značajno veća ovlašćenja i nadležnosti kao što je bilo pre 20-30 godina, ili da 10 gradskih opština postanu administrativne jedinice i da Gradska uprava preuzme potpunu odgovornost i da se više ne ide na izbore za gradske opštine.\n"Postoje dva puta - ili da sve opštine dobiju značajno veća ovlašćenja i nadležnosti, da se menja Statut grada Beograda i Zakon, što ne zavisi samo od Beograda, nego i od republičke vlasti. Dakle, da se vrati ono što je nekada bilo, ali ne pre nekoliko godina, nego pre 20-30 godina", rekao je Šapić.\nPrema njegovim rečima, drugi put je da se potpuno menjaju Statut grada Beograda i ovlašćenja i da 10 gradskih opština postanu administrativne jedinice i potpunu odgovornost preuzme gradska uprava i da se onda više ne ide na izbore za gradske opštine.\nŠapić je kazao da je "i za jedno i za drugo", da je izbor između ta dva puta stvar odluke, ali da nije za današnje stanje.\nTEŠKE OPTUŽBE: Radulović podneo krivičnu prijavu protiv Šapića\nAleksandar ŠapićSRSDJBsaradnjakoalicijepostizborna saradnjabeogradski izborilokalni izbori


Telo devojke pronađeno u Južnoj Moravi, traga se za drugaricom - Čivijaš Radio Šabac\nTelo devojke pronađeno u Južnoj Moravi, traga se za drugaricom\nAutomobil u kojem su bile četiri devojke uzrasta oko 20 godina noćas oko 4 ujutru sleteo je sa mosta u Južnu Moravu, na putu između Vladičinog Hana i Predejana (stari autoput), kod mesta Momin Kamen u blizili tunela Manajle.\nKako su medijima rekli iz Višeg javnog tužilaštva u Vranju, jedna osoba bez znakova života je pronađena u koritu reke, a za drugom se traga, javlja portal Vranje News.\nNjihove dve drugarice imaju povrede glave i trenutno su zbrinute u ZC Vranje.\nOsoba koja je upravljala vozilom je imala probnu dozvolu. Nadležni nisu još uvek saopštavali odakle su devojke, ali se prema saznanjima portala Vranje News radi o devojkama iz Predejana.\nBONUS VIDEO: Teška saobraćajna nesreća kod Subotice


ЕВО РЕЗИМЕА јучерашње расправе у СБ УН у вези Косова!\nEVO REZIMEA jučerašnje rasprave u SB UN u vezi Kosova!\n8 februara 2019\nTokom još jedne rasprave o tromesečnom Izveštaju Unmika o stanju na Kosovu i Metohiji, koja je sinoć održana uprkos prethodnom protivljenju jednog broja članica Saveta bezbednosti UN, prištinske institucije su jednoglasno pozvane da ukinu stopostotno nametnute takse na proizvode iz Srbije i BiH.\nRazličite stavove, međutim, članice su iznele kada je reč o budućoj dinamici održavanja sednica na temu situacije na Kosovu i Metohiji.\nRuski ambasador Vasilij Nebenzja rekao je da Rusija deli zabrinutost sa Srbijom zbog ozbiljnosti situacije sa Kosovom.\nOn je kosovskoj ambasadorki Vljori Čitaku, koja je ovaj sastanak nazvala šaradom, rekao da, ako tako misli, nije bila u obavezi da dođe, iako je pozvana.\nDodao je da Rusija ne prihvata da se Kosovo skine sa dnevnog reda SB UN te da treba da bude pod stalnom kontrolom ovog tela jer je situacija nestabilna i svakog ternutka može da se otme kontroli.\nNebenzja je ponovio stav Rusije da Priština krši sporazum Cefta uvođenjem taksi na srpsku robu i rekao da Kosovo ignoriše „neuverljive“ zahteve zapadnih zaštitnika.\nPrema njegovim rečima, i formiranje vojske predstavlja kršenje rezolucije 1244 SB UN i nema garancija da ta vojska neće krenuti na Srbe.\nTakođe je ocenio da izjave kosovskog premijera Ramuša Haradinaja da će prestati da komunicira sa Unmikom predstavljaju flagrantno kršenje rezolucije UN i ponovio da je pozicija Rusije da Kosovo može biti predstavljeno samo preko Unmika.\nKina je takođe istakla da poštuje suverenitet Srbije i rezoluciju 1244 i Unmik, i istakla da je potrebno pronaći rešenje za dijalog u okviru te rezolucije.\nPredstavnik Kine je rekao da SB UN treba da nastavi rasprave o Kosovu.\nAmbasadorka Velike Britanije Karen Pirs je pozdravila rad Unmika i istakla da Kosovo više nije „akutna kriza“, kao i da ima mnogo bitnijih problema po pitanju međunarodnog mira.\n„Želela bih da iskoristim ovu priliku da apelujem na lidere u Beogradu i Prištini da prepoznaju priliku koju im dijalog pruža, da prevaziđu razike i da krenu napred zbog svog naroda i istorije, kao jednake i suverene komšije koji rrade za prosperitet i demokratiju Evrope“, rekla je Pirs.\nPrema njenim rečima, britansko pravno tumačenje Rezolucije 1244 SBUN ne brani formiranje vojske Kosova.\nPredstavnik Nemačke Kristof Hojsgen je pozvao na stratešku procenu Unmikove misije na Kosovu u skladu sa stanjem na terenu, dodajući da mnoge zadatke Unmika mogu da preuzmu druge organizacije.\nOn je rekao da je jedini način da Srbija uđe u EU uspešan dijalog i priznanje Kosova.\nPo pitanju razmene teritorija, odnosno izmene granica, ponovio je nemačko stanovište koje se protivi toj ideji. On ističe da je razmatranje te ideje rizično i da destabilizuje region.\nAmerički ambasador Džonatan Koen rekao je da je Unmik ispunio svoj mandat i da je odavno prošlo vreme za smanjenje misije tog tela.\nOn je podsetio da su SAD i ranije tražile smanjenje misije Unmika, a zatražio je i „hitan napredak“ u dijalogu uz „momentalno“ ukidanje tarifa.\nZamenica ambasadora Francuske pri UN istakla je da normalizacija odnosa Beograda i Prištine zavisi od dijaloga, a ujedno je i ponovila zahtev da se tarife ukinu ili makar suspenduju.\nPrema njenim rečima, Francuska želi da unapredi trgovinu između dve strane i želi da vidi političku volju i kompromis i od Beograda i od Prištine.\nFrancuska će nastaviti da podržava poboljšanje odnosa u regionu, ističe ona, dodajući da je na liderima u Beogradu i Prištini da stvore atmosferu za konačno rešenje i da se uzdrže od dela koja će normalizaciju dovesti u pitanje.\nDa je pameti, radili bismo sve suprotno od onoga što traži zapad.\nDa je političarima, koji po Srbiji prodaju poštenje (nisam rekao da su iz Srbije!), do časti i poštenja ova okupaciona vlast ne bi ni opstajala. Svi su demokratskiji od demokratskih, napredniji od naprednih, ... Sada imamo predsednički cirkus po Srbiji u kome poznati lik svih TV ekrana treba da objasni narodu kako nam je već mnogo bolje nego što nam je bilo a biće nam još bolje. A nije bio sposoban da to uradi čak ni preko raznih TV-a, iako tamo provede dnevno više vremena od mnogih tamo zapošljenih!?!


Juniori bez finala: Grčka savladala Srbiju u dramatičnoj završnici, mladi "delfini" protiv Mađara za bronzu - BKTVNews\nJuniori bez finala: Grčka savladala Srbiju u dramatičnoj završnici, mladi "delfini" protiv Mađara za bronzu\n12. Avgust 2017. u 22:09\nU polufinalu Svetskog prvenstva u Beogradu izabranici Vladimira Vujasinovića poraženi su od Grčke sa 9:8.\nNaši momci su tokom celog meča jurili prednost "helena", ali nisu uspeli da je stignu. Protivnik je u većem delu imao po dva gola prednosti, što je za izabranike Vladimira Vujasinovića bio preveliki izazov.\nSrbija izgubila od Grčke u plufinalu juniorskog SP u vaterpolu. Sutra u 18.40 sa Madjarima za bronzu pic.twitter.com/voJYLy4Y4t\n— Water Polo Serbia (@WaterpoloSerbia) 12. август 2017.\nSRBIJA: Filipović, Tankosić, Tomić, Lukić 1, Vučinić 1, Gvozdanović, Drašović 1, Toholj, Janković, Radojević 4, Radonjić, Velkić 1, Belopavlović\nGRČKA: Zerdevas, Skumpakis 3, Gardikas, Kuvetis 1, Nikoladis, Papanastasiju 1, Gianopluos, Muratidis, Delagramatikas, Trulos 1, Masmandis 2, Kapetanakis 1, Polimeris\nImala je Srbija šansu da u poslednjem minutu meča izbori 9:9, ali je Radojević promašio, a Grci su sačuvali loptu u poslednjih 20-ak sekundi.\nMladi "delfini", koji su prosto pregazili Italiju u četvrtfinalu, tako su se oprostili od zlata koje u osvojili na prošlom planetarnom prvenstvu.\nIpak, nisu od medalje, jer u nedelju od 18.40 igraju protiv Mađarske, koja je u drugom polufinalu izgubila od Hrvatske (6:4).\nIzvor: Blic, BKTVNews\nTagovi: BKTVNews, sport, ostali sportovi, vaterpolo, juniori Srbije, Svetsko prvenstvo,\nPijetlović: Borba za zlato tek počinje\nDelfini pobedili i Slovačku: Srbija sa prvog mesta u četvrtfinale\nNa korak od četvrtfinala: Delfini savladali Rusiju


TURKOVIĆ: AUSTRIJSKA ULAGANJA OD VELIKOG SU ZNAČAJA ZA BH. EKONOMIJU | Hayat.ba\nMinistrica vanjskih poslova Bosne i Hercegovine Bisera Turković razgovarala je danas s ambasadoricom Republike Austrije u BiH Ulrike Hartmann o razvoju bilateralne saradnje, austrijskoj podršci procesu evropskih integracija i nastavku austrijskih investicija.\nKako je rečeno dvije zemlje imaju tradicionalno vrlo dobre odnose na svim nivoima koji nisu opterećeni otvorenim pitanjima, te da je u predstojećem periodu potrebno raditi na jačanju ekonomske saradnje.\nMinistrica Turković je naglasila da je od velikog značaja za ekonomiju BiH austrijska ulaganja budući da je Austrija najveći investitor u BiH i značajan vanjskotrgovinski partner.\nUz zahvalu za dugoročnu ulogu Austrije kao jednog do ključnih zagovarača pristupanja BiH Evropskoj uniji, zamolila je da Austrija razmotri mogućnost da bh. iseljenicima u Austriji, kojih je oko 200.000, omogući stjecanje statusa nacionalne manjine.\nAmbasadorica Hartmann je istaknula da Austrija kao članica EU i kao gotovo neposredni susjed regije zapadnog Balkana iskreno zagovara i podržava proces integracije BiH, kao i cijele regije u EU te nastoji dati doprinos kako bi BiH ostvarila što konkretniji napredak u tom procesu.\nSagovornice su razmijenile informacije o statusu objekata koje jedna država koristi u drugoj za diplomatsko-konzularne svrhe i razgovarale o načinima i mogućnostima za pružanje međusobne pomoći u procesima koji su u toku nad tim nekretninama, piše Fena.\nMinistrica Turković je informirala austrijsku ambasadoricu o političkoj situaciji u BiH i odnosima sa susjedima, te je razgovarano o međusobnim podrškama u kandidaturama u međunarodnim organizacijama i tijelima, saopćeno je iz Ureda za odnose s javnošću Ministarstva vanjskih poslova BiH.


ĐOKOVIĆ IZJAVOM ŠOKIRAO TENISKI SVET: Mene to više ne zanima! 22\t141\nOVAKO BESNOG NOVAKA NIKADA NISMO VIDELI: Đoković u žestokoj raspravi sa 29\t72\nVuk Zarkovic\t 21.04.2021. 19:17h\nNajbolji teniser sveta Novak Djoković rekao je danas, posle plasmana u četvrtfinale ATP turnira u Beogradu, da se nada da će se bar jedan od srpskih tenisera boriti za trofej na Srbija openu.\n"Očekujem veliki dvoboj sa Mićom. Trenirali smo pre neki dan, ali se nikada nismo susreli u zvaničnom meču tako da, eto, imaćemo priliku. Dobra stvar je da će jedan teniser iz Srbije da prođe u polufinale", rekao je Đoković posle meča.\n"Imamo danas i derbi Milojević - Krajinović i tu će još jedan Srbin da uđe u četvrtfinale, što je fenomenalno. Odilična je priča da imamo što više naših tenisera u završnici turnira. Nadamo da će bar jedan od nas da se bori za trofej", dodao je on.\nUpitan koliko je značajno što će se dva ATP turnira igrati u Beogradu, Đoković je naveo da je velika stvar da Beograd ponovo ima profesionalni muški turnir posle devet godina.\n"Stvarno su uradili izvanredan posao. Poslednji put kad sam bio u Beogradu, pre nekih mesec - mesec i po dana, ovaj centar je izgledao potpuno drugačije. Šta su sve uspeli za kratko vreme da urade je za svaku pohvalu", rekao je Djoković.\n"Ja se trudim da budem više u ulozi igrača ove nedelje nego što sam u ulozi organizatora ili nešto treće. Činjenica jeste da je ovo na neki način porodični projekat i naravno da nam je stalo da turnir prođe na najbolji način", dodao je on.\n"Imaće priliku naši teniseri i teniserke da se probiju, da se pokažu i da dožive nešto jedinstveno jer mnogi od njih nikada nisu učestvovali na turniru koji je na vrhunskom nivou. Nadam se da će imati puno uspeha", rekao je Djoković.\nOn je, na kraju, rekao i da ga "vuče" da igra i naredni turnir u Beogradu, koji je na programu uoči Rolan Garosa.\n"Obično ne igram turnire u nedelji pred grend slemove, ali obzirom da je ovde u Beogradu, više me vuče da igram. Ako budem igrao, nadam se da ćemo imati priliku da vidimo malo više ljudi na tribinama", rekao je Đoković.\nNovak ĐokovićSerbia openpobedaturnir\nOVAKO BESNOG NOVAKA NIKADA NISMO VIDELI: Đoković u žestokoj raspravi sa sudijom VIDEO 29\t72


Svetska konferencija o veštačkoj inteligenciji – Personal magazin\nU kineskom gradu Tijenđinu juče je otvorena 2. svetska konferencija o veštačkoj inteligenciji. Na trodnevnoj konferenciji učestvuju istraživači, izrađivači politike i preduzetnici iz tehnoloških kompanija „Baidu”, „Alibaba”, „JD.com”, „Mikrosoft”, „Huavei”…\nU kineskom gradu Tijenđinu juče je otvorena 2. svetska konferencija o veštačkoj inteligenciji. Na trodnevnoj konferenciji učestvuju istraživači, izrađivači politike i preduzetnici iz tehnoloških kompanija „Baidu”, „Alibaba”, „JD.com”, „Mikrosoft”, „Huavei” i” iFlytek”.\nKonferencija obuhvata forume, izložbe i takmičenja automobila bez vozača i bespilotnih letelica. Konferenciju organizuju Tijenđinska vlada, Državni savet za razvoj i reforme (NDRC) i Ministarstvo nauke i tehnologije.\nLin Nijensiu, zamenik direktora NDRC rekao je da je veštačka inteligencija najaktivnija tehnološka oblast u svetu, i da kineska vlada poklanja veliku pažnju razvoju veštačke inteligencije.\nKina treba da koristi priliku i da pomoću tehnologije veštačke inteligencije podiže sposobnost za inovaciju u oblastima pametnog algoritma, čipova i moderne industrije. Kina takođe treba da jača saradnju sa stranim partnerima, naveo je Lin.\nVan Gang, predsednik kineske Asocijacije za nauku i tehnologiju, izjavio je na otvaranju da su kineske kompanije vodeće u svetu u aspektima prepoznavanja slika, glasovnog prevoda i analize ponašanja.\n„Kina je postigla izvanredna dostignuća u oblastima inteligentne robotike, prodavnica bez prodavca, mašinskog prevoda, javnih automobila za iznajmljivanje i automobila bez vozača. Upotreba u planiranju gradova, pametnom prevozu, društvenom upravljanju, zdravstvu, poljoprivredi i državnoj bezbednosti veoma je široka. Naša slaba tačka je dubina osnovnog istraživanja,” rekao je Van Gang.\nDržavni savet izradio je u julu prošle godine plan o novoj generaciji veštačke inteligencije. Prema planu, industrija veštačke inteligencije treba da postane novi glavni motor rasta i da poboljša život naroda do 2020. godine.\nSvetska konferencija o veštačkoj inteligenciji was last modified: May 17th, 2018 by Redakcija


U EU idemo zbog nas, sad je najvažnije da isporuči...\nObjavljeno: 10.06.2021. • 11:37 Autor: Kancelarija za evropske integracije\n„Broj građana koji podržava EU je enorman, ljudi vide bolju budućnost u EU. Ne treba EU integraciju da gledamo kao pritisak iz Brisela nego da to radimo za sebe. Ne zbog Brisela nego zbog Podgorice. Ne zbog EU nego zbog Crne Gore. Mi treba da radimo ono što je do nas, da budemo maksimalno posvećeni i usmjerimo sve kapacitete u tom pravcu. Najvažnija stvar je da isporučimo rezultate, a to je manjkalo u prethodnom periodu. Naši zakoni nisu bili loši, ali je loša bila primjena“, kazao je potpredsjednik Vlade, Dritan Abazović.\nOn je to rekao na panel debati „Kako do ispunjenja obaveza u poglavljima 23 i 24?”, koju je organizovala Kancelarije za evropske integracije, u okviru projekta "Informisanje javnosti o procesu pristupanja i finansijskoj podršci Evropske unije Crnoj Gori III" koji finansira EU.\nGovoreći o tome da li je 2025. godna realan rok za pristupanje Crne Gore EU, potpredsjednik Vlade je kazao da je to ambiciozan plan koji ne zavisi samo od Crne Gore nego i od geopolitičkih kretanja.\nIstakao je da mora postojati dijalog i koordinacija između institucija – Vlade, tužilaštva i sudstva koje sad nema i da se mora prevazići vd stanje u institucijama.\nVlada je maksimalno posvećena putu Crne Gore u EU, a poglavlja 23 i 24 su najsloženija za naš sistem i mi ćemo da uradimo sve što je do nas.\n„Možemo puno uraditi za godinu dana na polju vladavine prava. Očekujem da ćemo otvoriti politički dijalog jer time šaljemo dobru poruku o namjeri da će se proces odblokirati i unaprijediti. Moramo imati jače i veće djelovanje u narednom periodu.“, kazao je Abazović.\n„Crna Gora mora uhvatiti korak i dobiti ubrzanje. Naš najvažniji strateški i životni cilj je da se nađemo u sa najdemokratskijim državama svijeta“, kazao je Abazović.\nOn je rekao da važno da što prije dobijemo epilog u vezi sa Ministarstvom pravde imajući u vidu da je ono značajno za poglavlje 23. Na pitanje hoće li biti rekonstrukcije, potpredsjednik Vlade je kazao da nije protiv da se ona unaprijedi jer ima dosta prostora da Vlada radi na bolji i efikasniji način , ali da jeste protiv sistema švedskog stola gdje politički subjekti nameću ono što samo nima odgovara.\nGlavna pregovaračica, Zorka Kordić je kazala da je u prethodnom periodu, od 2013, učinjeno mnogo na polju vladavine prava – donijeto je preko 130 propisa, formirane nove institucije, čime su postavljeni značajn temelji da vladavina prava zaživi u Crnoj Gori. Kako je kazala, sada je važno fokusirati se na implementaciju, ali i ulaganje u ljudski kapital i vještine.\n„Poruke Non pejpera pozivaju na sintezu političke i tehničke dimenzije pregovora i na novoj Vladi je da demonstrira opredjeljenje u vladavini prava, da se zaista napravi ključni pomak u ovoj suštinskoj oblasti, da se sistem postepeno prilagođava i gradi kako bi odgovorio snažnoj volji Vlade“, kazala je Kordić.\nIstakla je da je građanje pregovaračke strukture sada najvažniji zadatak, ali da je u tom dijelu najvažniji element odrađen, konstitusanjem Savjeta za vladavinu prava. Što se tiče koncipiranja radnih grupa i timova, koji su najvažniji aspekt u operativnom smislu, kazala je da su imali intenzivan rad sa koorodinatorima za poglavlja 23 i 24 što je rezultiralo uspješno održanim sastankom Pododobora za vladavinu prava. Kordić je istakla da je važno prilagoditi pregovaračku strukturu novoj metodologiji i sa novom energijom ući u suštinsku reformu ovih poglavlja, te da su tokom prethodnog perioda konsultovani civini sektor i predstavnici institucija koji su ranije bili članovi tih radnih grupa.\nŠefica Delegacije EU u Crnoj Gori, Oana Kristina Popa je kazala da je, što se tiče EU, pregovarački okvir jasan, pravila su jasna, kao i to kako ih ispunjavati, a na Crnoj Gori je da ih prati i ispunjava.\n„Vladavina prava je u srži samog evropskog zakonodavstva, jer je povezana sa transparentnošću, procedurama i svime što je važno za funkcionisanje države”, kazala je ambasadorka.\nIstakla je da Non pejper o poglavljima 23 i 24 daje pregled onoga što je napravljeno, zasnovan je na činjenicama, a odražava i politički momenat, tehničke aspekte procesa pristupanja i daje jasnu sliku o napretku u poglavljima 23 i 24. Kako je kazala, u njemu je evidentiran određeni napredak u oblastima borbe protiv organizovanog kriminala i slobode medija, ali da je potrebno da Crna Gora nastavi sa radom, da nadoknadi vrijeme u kome nije ostvareno dovoljno napretka.\nGovoreći o primjeni revidirane metodologije, Popa je kazala da ona jasno navodi da se druga poglavlja ne mogu zatvarati dok se ne ispune mjerila u poglavljima 23 i 24, ali da sa druge strane otvara mogućnost pristupu novim fondovima i EU sredstvima. Ono što se mora postići u oblasti vladavine prava je da svi akteri u društvu moraju zajedno da rade na zajedničkom poduhvatu, zaključila je ambasadorka.\nPredsjednik Odbora za politički sistem, pravosuđe i upravu Skupštine Crne Gore i poslanik Demokrata, Momo Koprivica, istakao je da bi skladniji odnos između Vlade i Skupštine i funkcionisanje tih odnosa u pravom ustavnom kapacitetu, u skladu sa principom podjele vlasti, bila prava pretpostavka za preduzimanje reformskih procesa.\n„Ako postoji tenzija između parlamentarne većine i Vlade tamo gdje ne bi trebalo da je bude troši se velika energija, teče istorijsko vrijeme, a ovo su istorijski momenti. Mislim da bi taj skladniji odnos značajno doprinio ostvarivanju evropskih zadataka. Smatram da je članstvo u Evropskoj uniji prioritet i cilj svih nas. Mislim da taj put nema alternativu“, poručio je Koprivica.\nKazao je da je Skupština preduzela dosta reformskih procesa.\n„Trenutno djeluje i radna grupa za izradu Zakona o Skupštini. Vjerujem da če i Vlada uraditi ono što je do nje da se formuliše i Predlog Zakona o Vladi i da se na taj način dodatno ojača pozicija te dvije institucije u ustavnom i političkom sistemu“, rekao je Koprivica.\nPojasnio je da je dijalog najteže uspostaviti u polarizovanom društvu, ali je istakao da je dijalog nezaobilazan.\n„Društvene prilike i demokratski standardi su takvi da se svi moramo opredijeliti za dijalog. Kroz dijalog možemo doći do najboljih rješenja. Kroz dijalog možemo doći do dobitka za društvo, ali i da svi budemo na dobitku“, rekao je Koprivica.\nSmatra da je mnogo naslijeđenih problema i da ranije nijesu ostvareni jasni, značajni, upečatljivi rezultati u borbi protiv organizovanog kriminala i korupcije.\n„Nama nije potreban neki lider, jedan institucionalni akter, nama je potreban sistem i njega čine ozbiljne i kompetentne ličnosti sa javnom odgovornošću i objektivne, profesionalne i nepristrasne institucije“, zaključio je Koprivica.\nGlavni specijalni tužilac, Milivoje Katnić, uzimajući učešće u diskusiji, kazao je da postoje samo dva puta, da je jedan pravi, a drugi pogrešan.\n„Mislim da smo mi krenuli pogrešnim putem i da je veoma važno da se vratimo sa tog mjesta gdje se sada nalazimo, da ne idemo do kraja, pa da tek onda konstatujemo da je put pogrešan“, poručio je Katnić.\nPredsjednica Sudskog savjeta, Vesna Simović Zvicer, tokom diskusije, je kazala da je saglasna da se treba suočiti sa pojedinicima koji ne rade dobro svoj posao, ali je to, kako smatra, potrebno uraditi kroz institucionalne procedure, „a ne mijenjajući zakonska rješenja tako što ćemo pojedinice koji nama zbog nekih kriterijuma ne odgovaraju slati po sili zakona u penziju“.\nPregovaračko poglavlje 23 – Pravosuđe i temeljna prava Pregovaračko poglavlje 24 – Pravda, sloboda i bezbjednost Non-paper Dritan Abazović\nPanel debata „Kako do ispunjenja obaveza u poglavljima 23 i 24?“ 09.06.2021.\nLista predstavnika nevladinih organizacija koji su predloženi za člana/icu Radne grupe za 26.04.2021.


Slavi Partizan, ali i Subotičani! Spartak se oglasio povodom plasmana u Evropu - Sportske.net\nSlavi Partizan, ali i Subotičani! Spartak se oglasio povodom plasmana u Evropu\nU Subotici su večeras navijali za Partizan, epilog je baš onakav kakav su želeli.\nZvanično - Partizan dobio prvo letnje pojačanje!Kraj za aktuelnu Sudijsku komisiju - RASPUŠTENO!Pao dogovor - Napadač stiže u Humsku!Super liga - Fudbaleri izabrali najbolji tim, razlikuje se od trenera i kapitena!Kako je Radnički završio ispred Spartaka - Član 28. daje odgovor!\nPobeda Partizana u finalu Kupa Srbije protiv Mladosti od 2:1 označila je i početak slavlja u subotičkom Spartaku Žk, koji je zahvaljujući ovakvom ishodu finala stekao pravo za plasman u kvalifikacije za Ligu Evrope.\nPodsetimo, Subotičani su superligašku sezonu završili na četvrtoj poziciji, pa su morali da čekaju rasplet u Kupu.\nPrema tome, Crvena zvezda će nas predstavljati u kvalifikacijama za Ligu šampiona, a tri predstavnika imaćemo u kvalifikacijama za Ligu Evrope - Partizan kao drugoplasirani u Superligi, Radnički (3.) i Spartak Žk (4. na tabeli Superlige).\n''Fudbaleri Spartak Ždrepčeve krvi večeras su i zvanično izborili plasman u evropsko takmičenje nakon što je Partizan osvojio Kup Srbije i time omogućio četvrtoplasiranoj ekipi izlazak na Evropsku scenu.\nSubotičani su u proteklom prvenstvu pružali odlične igre, bili iznenađenje prvenstva i na kraju se zasluženo našli na četvrtoj poziciji te će se posle osam godina ponovo takmičiti na međunarodnoj sceni'', navodi se večeras na sajtu Spartaka Žk.\nSpartak Ždrepčeva krv u Evropihttps://t.co/SEdlTlbbXZ pic.twitter.com/PbUq76yywo\n— FC Spartak Official (@SpartakFK) May 23, 2018\nStigla potvrda iz Subotice, Otašević napustio Spartak


U Briselu razgovori o utaji poreza\n22. maj/svibanj, 2013.\nLideri zemalja EU danas će na samitu u Briselu razgovarati o borbi protiv utaje poreza, koja košta evropski blok trilion evra godišnje, ali šanse da Austrija i Luksemburg pristanu na predloženi sporazum nisu velike.\nKomentatori navode da se većina učesnika nada sklapanju sporazuma o suzbijanju utaje poreza i efikasnijem korištenju energije, ali da se ne može zanemariti osjećanje evroskepticizma usljed rasta nezaposlenosti i privredne stagnacije širom EU.\n"U vremenu budžetskih stezanja i rezanja troškova, borba protiv poreskih prevara i utaje poreza mnogo je više od pitanja poreskog poštenja", rekao je predsjedavajući samita Herman Van Rompej u pozivnom pismu liderima evropskog bloka.\nOn je dodao da je borba za transparentnost "postala suštinska za političku i društvenu prihvatljivost fiskalne konsolidacije", prenio je AFP.\nNa sastanku ministara finansija zemalja EU prošle sedmice, Austrija i Luksemburg odbili su da potpišu panevropski poreski plan koji podrazumijeva razmjenu podataka iz banaka među državama. Premijer Luksemburga Žan Klod Junker upozorio je da novi dogovor "neće biti moguć u srijedu u Briselu".


Tarik Halilović (PzP): Izostanak odgovora je jasna težnja vlasti da se rješenje ne pronađe! – Visokoin.com\nTarik Halilović (PzP): Izostanak odgovora je jasna težnja vlasti da se rješenje ne pronađe!\nGradski vijećnik Tarik Halilović podnio je inicijativu vezanu za neiskorišteno poljoprivredno zemljište u vlasništvu Grada Visoko.\nOdgovor na ovu inicijativu nije dostavljen, kao ni bilo kakav podatak ili informacija o ovom zemljištu.\nHalilović navodi kako ovakvim izostankom reakcije i potrebe da se na ovim problemima radi pokazuje nezainteresiranost nadležnih službi, Vijeća i gradonačelnika ali i potencijalna težnja da se do rješenja datog problema ni ne dođe.\nIstakao je i da je ovime djelimično isključena mogućnost stavljanja u funkciju ovog zemljišta ili barem njegovog dijela, budući da raspisivanje Javnog poziva i potom dodjeljivanje istog zahtijeva određeno vrijeme, a period sadnje je već uveliko počeo.\n“Ovakva i slična pitanja su od izuzetnog značaja za cijelu zajednicu i, kao takva, ne bi smjela biti zanemarivana, a njihovo rješavanje prolongirano. Nastavit ću ukazivati na ove probleme i apelirati da se na njima radi, a nadležne još jednom pozivam da u skladu sa potrebama i mogućnostima urade sve što je neophodno sa njihove strane.”, naglašava Halilović.


Radio M – Hit Radio › Igor Crnadak na 22. Evropskom forumu u Beču\nIgor Crnadak na 22. Evropskom forumu u Beču\nPosted on November 9, 2018 at 6:43 pm\nMinistar vanjskih poslova Bosne i Hercegovine Igor Crnadak učestvovao je danas na 22. Evropskom forumu, koji je održan na Diplomatskoj akademiji u Beču.\nNa Forumu koji se ove godine održava pod nazivom Evropska unija kao vodeći akter bezbjednosti i odbrane raspravljalo se o prioritetima bezbjednosti i odbrambene politike tokom austrijskog predsjedavanja Evropskom unijom te evropskoj ulozi u 21. vijeku.\nCrnadak je učestvovao u dijelu posvećenom jugoistočnoj Evropi i njenoj ulozi za stabilnost Evropske unije, zajedno sa ministricom evropskih integracija Republike Srbije Jadrankom Joksimović i ministricom odbrane Republike Makedonije Radmilom Šekereniskom.\nNa početku obraćanja, ministar Crnadak je rekao da je stabilna i prosperitetna budućnost zapadnog Balkana i Evropske unije jedino moguća kroz nastavak evropskih integracija. Naglasio je da je za rješavanje problema u regionu potrebno više iskrenosti i otvorenosti, te je podvukao da je posljednja odluka vlasti tzv. Kosova neprihvatljiva i da direktno opstruiše nastavak jačanja saradnje i ekonomskog razvoja u regionu.\nMinistar je istakao da je posebno važno u narednom periodu beskompromisno raditi na uvođenju evropskih standarda i demokratskih vrijednosti, te da odgovornost leži na obje strane, i na Evropskoj uniji i na zapadnom Balkanu, te da je jako važno da vrata Evropske unije i u narednom periodu ostanu otvorena.


Kampanja bojkota izbora počela i u Zaječaru - Politika - Dnevni list Danas\nPočetna » Politika » Kampanja bojkota izbora počela i u Zaječaru\nStranke članice Saveza za Srbiju 6. oktobra započele su kampanju bojkota sledećih parlamentarnih izbora u Srbiji.\n1Piše: Glas Zaječara 09. oktobra 2019. 18.04\nJaić je kazao da je bojkot legitimno sredstvo i da je Zaječar primer jedne loše i uzurpirane vlasti.\n„Bojkot je legitimno sredstvo da se borimo protiv onoga što građani ovde u Zaječaru vide svaki dan. Imate jednog gradonačelnika koji je pre svega prevario građane kada su izlazili na izbore i zato smo izabrali Zaječar. Sigurni smo da će svi takvi kao što su Boško i Jutka i ostali posle sledećih lokalnih i parlamentarnih izbora otići i da će ovakva vlasti biti prošlost za građane“, istakao je Jaić.\nPrema njegovim rečima cilj bojkota je da se skrene pažnja prijatelja iz evrope u kakvom stanju žive građani Zaječara i Srbije.\nOpozicija se grupiše u više frontova\nNakon Zaječara, i u Boru proglašena vanredna situacija\n09. oktobra 2019. u 20.37\nBojkot nije dobro resenje. Izbori ce proci, vlast ce dobiti jos veci broj glasova, a opozicija izgubiti pozicije u skupstini. Evropu ce za sve to zaboleti uvo i time zabiti noz u ledja opoziciji koja se nadala da ce joj evropa priskociti u pomoc. Sve ce se zavrsiti na nekoj osudi i nikom nista, a vreme prolazi i bice jos teze vratiti poverenje biraca. Mnogo je bolje ici u kampanju Izadji na izbore, jer sa vecim izlaskom biraca procenat SNS se smanjuje.


Radnici Fiata u protestnoj šetnji\nOsvježeno 14. juli/srpanj, 2017.\nProtestna šetnja radnika Fiata\nU kompaniji Fiat Krajsler automobili u Kragujevcu i dalje je u toku potpuna obustava rada, a nekoliko stotina radnika druge smene kenulo je oko 11 časova u protestnu šetnja od fabrike do Skupštine grada gde će gradonačelniku Kragujevca Radomiru Nikoliću predati pismo za predsednika Srbije Aleksandra Vučića.\nNjihove kolege iz prve smene nastavili su generalni štrajk u fabrici, kako ne bi trpeli posledice zbog napuštanja fabrike u toku radnog vremena.\nTokom protestne šetnje, štrajkači skandiraju “radnici su robovi”, “zakone treba poštovati” i nose transparente na kojima piše “kapitalizam ne”, “nećemo da budemo jeftina radna snaga”, “fabrike radnicima” i “bunt”.\nŠtrajkači su nezadovoljni zato što Vlada Srbije juče nije usvojila zaključak kojim bi im garantovala da neće snositi posledice ukoliko štrajk bude nastavljen i posle pregovora.\n“Predsednik Štrajkačkog odbora Zoran Marković,kaže za RSE da na jučerašjoj sednci Vlade nije usvojen zaključak koji je bio dogovoren. Vlada je juče, svesno ili nesvesno, izigrala radnike tako da danas organizujemo protestnu šetnju do Skupštine grada da bi gradonačelniku pdali pismo za predsednika države pošto vidimo da ni Vlada ni ministarstvo nisu realizovali dogovor postignut sa štrajkačkim odborom”, kaže Marković.\nŠtrajk u Fiatu: Radnici nikoga ne zanimaju\nOn dodaje da se štrajkači nadaju da će biti pronađeno rešenje za njihov štrajk i da će obe strane konačno sesti za pregovrački sto.\n“Mi se još uvek nadamo i pružili smo ruku državi za uključenje najviše instance, jer je država vlasnik 33 odsto, a Fiat 67 odsto kapitala fabrike. Međutim, kao građani ne dozvoljavamo da Fiat krši propise Republike Srbije. Stvorili smo bunt i veru da svako ko posluje u Srbiji mora da poštuje njene zakone”, ističe naš sagovornik.\nProizvodni radnici FCA su u generalnom štrajku od 27. juna, od kada traže povećanje bruto osnovice za obračun zarada na 50.000 dinara, drugačiju organizaciju posla radi rasterećenja radnika koji rade više operacija, isplatu ostvarenih bonusa efikasnosti i naknadu troškova prevoza za angažovanje van standardnog radnog vremena.


NSinfo: Povlastice Er Srbiji i od koncesionara aerodroma Nikola Tesla?\nPovlastice Er Srbiji i od koncesionara aerodroma Nikola Tesla?\nFrancuska kompanija Vansi erports (Vinci Airports) koja će\nupravljati beogradskim aerodromom "Nikola Tesla" sledećih 25 godina, verovatno će nacionalnom avioprevozniku Er Srbiji odobriti određene povlastice prilikom plaćanja takse, ocenili su ekonomisti za Betu.\nVansi erports potpisao je juče ugovor sa predstavnicima Vlade Srbije o uzimanju beogradskog aerodroma "Nikola Tesla" u koncesiju na 25 godina, uz jednokratnu naknadu od 501 milion evra, investicije od 732 miliona evra i godišnju taksu od 4,4 miliona evra do 15 miliona evra.\nProfesor Ekonomskog fakulteta u Beogradu Ljubodrag Savić rekao je da "nije poznato na koji način država pomaže Er Srbiju, ali se stiče utisak da je pomaže", a u javnosti se spekuliše da ta aviokompanija ne plaća takse aerodromu "Nikola Tesla", koji je u državnom vlasništvu.\n"Ako je tačno da 46 odsto prometa na aerodromu 'Nikola Tesla' obavlja Er Srbija, logično je očekivati da će ta kompanija dobiti neke povlastice, i drugačiji tretman u odnosu na kompanije koje sporadično koriste usluge tog aerodroma", rekao je Savić. To nije, kako je rekao, neuobičajeno ni u svetu i tržišnoj privredi, ali " koncesionar sigurno neće pokrivati gubitke Er Srbije".\n... aerodrom, nikola tesla, srbija


Ministar spoljnih poslova Srbije Ivica Dačić izjavio je da je Peru zamrznuo odluku o priznanju samoproglašenog Kosova, tako da se više ne može računati kao zemlja koja podržava Prištinu, što je veoma bitno za Srbiju.\nDačić je u Limi nakon razgovora sa ministrom inostranih poslova Perua Nestorom Popolisiom Bardalesom istakao da je za Srbiju značajno da uspostavi odnose strateškog partnerstva s tom državom, saopšteno je iz Ministarstva spoljnih poslova Srbije.\n"Pitanje Kosova nije najvažnije pitanje o kojem treba razgovarati, u pitanju su naši strateški odnosi i naše prisustvo u regionu i iz takvog prijateljskog odnosa će proizaći i prijateljski stav u odnosu na probleme oko Kosmeta", rekao je Dačić.\nOn je naveo da je nekadašnja Jugoslavija sa Peruom imala izuzetne odnose.\n"Peru je bio jedan od naših najvećih političkih i ekonomskih saveznika u ovom regionu. Posljednjih godina došlo je do stagnacije u odnosima i to je rezultiralo time da je Peru priznao jednostrano proglašenu nezavisnost Kosova", rekao je Dačić.\nŠef srpske diplomatije je naglasio da je Srbiji u interesu da obnovi odnose s Peruom.\n"Peru je priznao jednostrano proglašenu nezavisnost Kosova 2008. godine, ali imaju status zamrznutog priznanja. Nisu uspostavili diplomatske odnose, a od 2015. godine ne glasaju za članstvo Kosova u međunarodnim organizacijama /Unesko i Interpol", podsjetio je Dačić.\nDačić je rekao da je Peru nestalna članica Savjeta bezbjednosti UN i u julu će predsjedavati Savjetom bezbjednosti, te da Srbija ima njihovu otvorenu podršku u tom tijelu.\nDačić je dodao da na američkom kontinentu, od 35 država koje su članice UN, trenutno Kosovo nije priznalo 19 zemalja, dok je 16 priznalo.\nOn je dodao da je ekonomska saradnja dvije države veoma niska, te da saradnja nije preterano razvijena ni u drugom oblastima.\nAlternativa za Njemačku poručila\nPriznanje Kosova treba preispitati, to je evropsko uporište Islamske države\nPoslao svog čovjeka sa novcem


Bašić se sastao sa Inzkom – Informer\nBašić se sastao sa Inzkom\nPrivremeni predsjedavajući Predstavničkog doma Parlamentarne skupštine BiH Adnan Bašić razgovarao je danas s visokim predstavnikom/specijalnim predstavnikom Evropske unije u BiH Valentinom Inzkom da bi se pokušalo naći rješenje u vezi s održavanjem nastavka konstituirajuće sjednice Predstavničkog doma.\nPo Bašićevim riječima, rad Parlamentarne skupštine BiH je, na osnovu odrednica Poslovnika o radu Predstavničkog doma, u blokadi.\nMeđutim, istaknuo je privremeni predsjedavajući, u posljednje vrijeme su vidljivi različiti komentari kako predstavnika političkih stranaka, tako i medija, kada je u pitanju održavanje nastavka sjednice.\nPredložio je Inzku da zajedno upute poziv čelnicima političkih stranka zastupljenih u Predstavničkom domu PSBiH za održavanje nastavka konstituirajuće sjednice, na kojoj bi se birao predsjedavajući i zamjenici predsjedavajućeg Doma.\nVisoki predstavnik i specijalni predstavnik EU u BiH Valentin Inzko je rekao da će poruku prenijeti Miroslavu Lajčaku, direktoru za zapadni Balkan u Službi za vanjske poslove EU, koji sutra dolazi u dvodnevnu posjetu BiH, i koji će posjetiti Banja Luku.\nNaglasio je da će zamoliti Lajčaka da upozna čelnike političkih stranaka u Republici Srpskoj o detaljima današnjeg razgovora da bi se postigao dogovor o održavanju nastavka konstituirajuće sjednice Predstavničkog doma PSBiH, saopćeno je iz Sektora za odnose s javnošću PSBiH.\nProfesor iz Doboja imao redovan seks sa maloljetnom učenicom


Tanjug 6. januara 2021. 01:22\nNJUJORK – Akcije na američkim berzama su rasle dok su obveznice padale u iščekivanju ishoda ključnih izbora u Džordžiji koji će odlučiti koja stranka kontroliše Senat u naredne dve godine, javlja Blumberg.\nU očekivanju ishoda glasanja u Džordžiji, koji će verovatno biti poznat danas, prinosi Ministarstva finansija su porasli – kriva je dostigla najviši nivo u poslednje četiri godine, a dolar je pao na najniži nivo od februara 2018. godine.\nKako navodi Blumberg, bez obzira na to da li Vol stritu više odgovara ideja da demokrate preuzmu kontrolu nad oba doma Kongresa, scenario podrazumeva mogućnost izdašnijeg stimulativnog paketa.\nTo bi potencijalno moglo dovesti do pritiska na rast inflacije i stopa, kao i do većih poreza za plaćanje fiskalne pomoći.\nJoš jedan razvoj vesti koji je privukao pažnju investitora bila je iznenađujuća odluka Njujorške berze da poštedi tri velike kineske telekomunikacione kompanije od brisanja sa liste.\nNekoliko američkih zvaničnika reklo je da taj potez predstavlja privremeno odlaganje, a ne znak da napetosti između Vašingtona i Pekinga popuštaju, navodi Blumberg.


Zapad bi u finiš pregovora za Kosovo da „ugura“ i Rusiju — ali sa posebnom „ulogom“\nM. K. 2. septembra 2018. 07:49\nU moru kontradiktornih informacija o raspletu kosovskog čvora zapadni krugovi su preko zvaničnik i neformalnih kanala lansirali novu tezu — ne smeju se „menjati granice“ Kosova jer bi to bilo u političkom interesu Rusije.\n„Evropska unija se plaši da će ’korekcija‘ granica između Srbije i Kosova dati povod Rusiji da od EU zahteva da prizna zakonitost ulaska Krima u sastav Ruske Federacije“, izjavio je za Sputnjik diplomatski izvor u Briselu.\nGotovo istovremeno je stigla izjava bivšeg visokog predstavnika za BiH Pedija Ešdauna da bi predsednik Rusije Vladimir Putin trljao ruke zadovoljan zbog korekcije granica između Srbije i Kosova, jer bi isto rešenje primenio na ukrajinsku krizu. Tako nešto svakodnevno ponavlja i Ramuš Haradinaj. Zašto se, kao po nečijem diktatu, ponovo preko kosovskog pitanja, optužuje Rusija i koliko je sve to novi udar na Srbiju da se odrekne svojih nacionalnih interesa u svojoj južnoj pokrajini?\nPolitikolog Jelena Vukojčić primećuje da se trenutno na tu temu pojavljuje gomila informacija koje su kontradiktorne, pa je jasno da im je cilj zbunjivanje javnosti i unošenje konfuzije. To, smatra ona, zapadni mediji često rade, iako je iz svih izjava ruskih zvaničnika apsolutno jasno kakav odnos Rusija ima prema kosovskom pitanju. Moskva uvek ističe da je neophodno poštovanje Rezolucije 1244 i da podržava sve ono što se dogovori u Beogradu. Zapravo, Rusija podržava Srbiju, podseća Vukojčićeva.\n„Oni nemaju svoju politiku prema Kosovu i zašto bi je imali, Kosovo nije njihova teritorija, Kosovo je za njih pitanje koje se tiče međunarodnog prava. A kao zemlja koja insistira na poštovanju međunarodnog prava, Rusija upravo tako gleda na problem. Naravno, tu su i prijateljstvo i dobri odnosi sa Srbijom, ali nema razloga da oni budu veći Srbi od Srba. Ističu ono što su uvek govorili, što je potpuno logično, normalno i prihvatljivo, podržaće ono što podrže narod i vlast u Srbiji. Dakle, neće ići protiv zvaničnog Beograda i prihvatljivo im je ono rešenje koje u principu bude podržala vlast, iza kojeg bi stao srpski narod“, naglašava Vukojčićeva.\nOštar napad na Srpsku i Srbiju sa svih stana — u Berlinu bez pomaka,…\nU novu kampanju Zapada naprasno su se uključili i bivši prvi igrači zaduženi za Bosnu i Hercegovinu, trojica visokih predstavnika, Karl Bilt, Pedi Ešdaun i Kristijan Švarc Šiling, koji tvrde da bi nova promena granica na Balkanu imala negativne posledice po BiH i Evropu zbog novih migranata. Korak dalje otišao je Pedi Ešdaun izjavom da bi korekcijom granica između Srbije i Kosova najzadovoljniji bio predsednik Rusije Vladimir Putin, koji bi potom isto rešenje primenio na ukrajinsku krizu.\nJelena Vukojčić smatra da tim izjavama, a posebno tom stavu Pedija Ešdauna, ne treba pridavati nikakav značaj, jer je reč o politički mrtvim ljudima, ali i da je simptomatična njihova pojava u ovoj priči, a treba je posmatrati u svetlu njihovog minulog rada. Sve što su radili bilo je isključivo na štetu Srba, a u ovom slučaju i Rusa, kaže Vukojčićeva.\n„Ešdaun je jednostavno čovek koji je, kao i većina zvaničnika na Zapadu, nastrojen antiruski i antisrpski. Sve što ide u pravcu bilo kakve zaštite srpskog interesa u Bosni i Hercegovini, na Kosovu, uopšte na Balkanu, on je apsolutno protiv toga. Normalno, on je za nezavisno Kosovo. On je protiv toga da u bilo kakvom dogovoru, bilo gde na Balkanu, Srbija dobije bilo šta“, kaže naša sagovornica.\nDodaje da se novi–stari likovi sa političke scene savršeno uklapaju u ovu kampanju, jer se kroz iznošenje novih stavova o Kosovu i Krimu savršeno vidi da im je čak i lično žao što Republika Srpska uopšte postoji.\n„Oni su veliki deo svojih profesionalnih karijera posvetili marginalizaciji i uništenju ruskog uticaja na Balkanu i uopšte destrukciji srpskog nacionalnog faktora na Balkanu. Ljudi poput Pedija Ešdauna to doživljavaju lično. Kada ih slušate vidite da imaju jak animozitet prema Srbima, a, nažalost, odnos prema Rusima na Zapadu generalno je prešao u kolektivu histeriju i satanizaciju koje nemaju nikakve logičke temelje. U nekim trenucima to izgleda kao čista mržnja koja više nema ni osnova“, ocenjuje Vukojčićeva.\nOna dodaje da sve što se dešava treba posmatrati u okviru već ustaljene zapadne šeme koja se servira preko medija.\n„Amerikanci to rade najviše, ali vidimo da se to radi i u Zapadnoj Evropi. Neprekidno satanizuju protivnika, da bi običan čovek koji ne zna ni o kome se radi, doživeo tu targetiranu državu kao nekog jezivog i apsolutno negativnog lika iz holivudskog filma. To su radili sa Srbima devedesetih godina prošlog veka, to poslednjih godina rade sa Rusima. Kad pogledate članke o Putinu i Rusiji, vidite da se predstavljaju kao monstruozna nacija. To više nema nikakve granice, ni logike“, kaže Vukojčićeva na kraju razgovora za Sputnjik.\ndijalog Beograda i Prištinepregovorirusija


Srpski filantropski forum: Najvažnije regulisati povraćaj PDV-a na donacije viškova hrane i podstaći donacije za podršku zdravstvenom sistemu - Internet ogledalo\nYou are at:Home»News»Srpski filantropski forum: Najvažnije regulisati povraćaj PDV-a na donacije viškova hrane i podstaći donacije za podršku zdravstvenom sistemu\nBy Zoran Kovacevic on\t 22.3.2020 News\n„Srpski filantropski forum je članica Koalicije za dobročinstvo, i intenzivno radimo na stvaranju boljih uslova za međusobnu pomoć i koordinaciju kompanija i pojedinaca koji žele da se angažuju. Kako bi odgovor na krizu bio efikasan i koordinisan, smatram da je izuzetno važno formirati institucionalno telo koje bi, pri kabinetu predsednice Vlade, bilo zaduženo za komunikaciju sa civilnim društvom i koordinaciju privrede koja želi da pomogne. Iskoristio bih priliku da istaknem da kompanije već imaju mogućnost korišćenja poreskih olakšica prema Zakonu o porezu na dobit pravnih lica, a koje su detaljno objašnjene u Uputstvu za ostvarivanje poreskih olakšica za donatore, objavljenog na inicijativu Saveta za filantropiju“, ističe Veran Matić, izvršni direktor Srpskog filantropskog foruma.\n• Kompanija Unilever je, donacijom od 600.000 dinara, obezbedila 2.700 Domestosa, kofa i džogera, koji će biti distribuirani zdravstvenim ustanovama u skladu sa prioritetima;\n• Počela je distribucija obroka iz Mekdonaldsa za zdravstveno osoblje Urgentnog centra;\n• Dogovorena je nabavka tri monitora životnih funkcija – u toku su i pregovor za jedan respirator koji bi mogao da stigne u toku naredne nedelje;\n• Nakon donacije od 6 miliona dinara Torlaku, MK grupa donirala je još 4 miliona dinara u hrani;\n• Hotel u Novom Sadu stavljen je na raspologanje Institutu za javno zdravlje.